Da je neko košarkašima Crvene zvezde uoči sezone ponudio da se u poslednja tri kola bore za Top 8, oberučke bi prihvatili. Da je neko rekao da pozitivan učinak (16-14) neće biti dovoljan za četvrtfinale, malo ko bi poverovao. Upravo je to najbolji pokazatelj koliko je čudna i nepredvidiva prva sezona Evrolige u novom formatu, u kojoj ekipa Dejana Radonjića preko Barselone (petak, 21) ima prvi od poslednja tri koraka ka odabranom društvu.\nIako su Zvezdi pred start ove sezone predviđali mesto u donjem domu i davali su joj pet, možda šest ili sedam pobeda ukupno, crveno-beli su pokazali da su čuda moguća i pravi su hit Evrolige.\nImaju jasnu situaciju pred sobom - imaju dve pobede više od devetoplasirane Darušafake, pa ih dva trijumfa (Barselona u gostima i Uniks kod kuće) vode dalje pre gostovanja Darušafaki za kraj ligaškog dela. Mogu da prođu i sa jednim ako turski tim izgubi od Galatasaraja ili Bamberga. Bude li razlika jedan pobeda ili ako budu izjednačeni, odluka o poslednjem učesniku Top 8 pašće u međusobnom okršaju Darušafake i Zvezde u Istanbulu.\nSusret ova dva tima u Beogradu na otvaranju sezone završen je pobedom gostiju 70:73 i to je vrlo bitan faktor, jer je Darušafaka u prednosti u slučaju poravnanja na tabeli. Osim ako Zvezda ne bude ubedljivije slavila u Istanbulu ili ranije rešila sudbinu...\nDetalj sa prethodnog meča Zvezde i Barselone\nKako su crveno-beli uopšte došli u ovu situaciju?\nOd početka sezone su najčešće bili u minusu i onda su od učinka 5-8 napravili neverovatnu seriju od sedam uzastopnih pobeda. Padali su redom favorizovani rivali i oni koji nikada pre nisu pred Zvezdom, bilo kod kuće, bilo na strani. Real, CSKA, Žalgiris, Fenerbahče, Makabi, Baskonija i PAO našli su se u magičnom crveno-belom nizu kojim su ozbiljno istakli kandidaturu za Top 8. A tamo ih je malo ko video...\nIpak, trenutno osmoplasirana Zvezda je najviše dobijala - čak 10 puta, ekipe koje su trenutno ispod nje na tabeli, poput Makabija, Bamberga, Armanija, ali protiv prvih sedam timova ima pet pobeda iz 14 utakmica ukupno, i to svih pet zaredom. I koliko god tu čudno zvučalo pre početka sezone, njena borba za sedmo ili osmo mesto je trenutna realnost, jer porazi od velikana nisu tragedija, dok je pobeđivala sve koje mogla, pa i više od toga.\nSlavlje posle trijumfa nad Panatinaikosom\nOd bolje plasiranih Zvezda je jedino Baskoniju savladala u gostima, a kod kuće PAO, Fener, CSKA i Real, i od Olimpijakosa i Efesa je u oba navrata poražena. Od Efesa oba puta ubedljivo, dok je u Atini odigrala korektno, a još su sveže rane iz beogradskog okršaja sa crveno-belima iz Pireja\nZanimljivo, od ekipa koje su trenutno lošije od nje, samo Žalgiris nije dobila u obe utakmice a jeste i Galatasaraj, i Armani, i Makabi, i Bamberg. Barsa je pala u Kombank areni, od Uniksa su crveno-beli jedva izgubili u Rusiji, i kada se sve sabere i oduzme zasluženo su tu gde jesu, u zlatnoj sredini, u borbi za Top 8.\nDvokorak ili produženi dvokorak dele srpskog i regionalnog prvaka od neverovatnog uspeha. Barselona, Uniks, Darušafaka - može li Zvezda da napravi još neko čudo za četvrtfinale? Pokazala je da su čuda moguća...\nZVEZDIN UČINAK PROTIV EKIPA OD 1. DO 7. MESTA\nPAO - Crvena zvezda 70:59\nCrvena zvezda - Baskonija 63:70\nEfes - Crvena zvezda 100:79\nFenerbahče - Crvena zvezda 87:72\nCrvena zvezda - Real 82:70\nCrvena zvezda - CSKA Moskva 78:67\nCrvena zvezda - Fenerbahče 75:73\nBaskonija - Crvena zvezda 69:87\nCrvena zvezda - PAO 72:66\nCrvena zvezda - Efes 72:86\nCSKA Moskva - Crvena zvezda 102:80\nReal - Crvena zvezda 98:68\nZVEZDIN UČINAK PROTIV EKIPA OD 9. DO 16. MESTA\nGalatasaraj - Crvena zvezda 83:85\nCrvena zvezda - Barselona 76:65\nUniks - Crvena zvezda 65:62\nBamberg - Crvena zvezda 78:79\nCrvena zvezda - Armani 83:70\nCrvena zvezda - Žalgiris 79:88\nŽalgiris - Crvena zvezda 61:77\nMakabi - Crvena zvezda 67:71\nCrvena zvezda - Galatasaraj 77:58\nCrvena zvezda - Bamberg 74:60\nBarselona - Crvena zvezda 24. mart\nCrvena zvezda - Uniks 31. mart\nDarušafaka - Crvena zvezda 7. april\nEVROLIGA Pešićeva Barselona u poslednjoj četvrtini slomila otpor Budućnosti


Euđen Simion o nacionalnim kulturama | Nauči.rs\nEuđen Simion o nacionalnim kulturama\nAkademik Euđen Simion (Eugen Simion) u petak, 22. novembra, u 12 sati, u sali 2 SANU, održati predavanje na temu nacionalnih kultura. U svom izlaganju, nekadašnji predsednik Rumunske akademije nauka Euđen Simion govoriće o važnosti očuvanja identiteta nacionalnih kultura u savremenim procesima globalizacije i evropeizacije. Evropska kultura kao takva, kao poseban identitet, ne postoji, već je skup nacionalnih kultura koje joj zajedno, i samo zajedno, pružaju individualnost, teza je akademika Simiona.\nAkademik Euđen Simion je i esejista, književni istoričar, prevodilac i ugledni član Rumunske akademije nauka i njen dugogodišnji predsednik (1988-2006). Nosilac je francuske Legije časti, a Predsedništvo Republike Srbije ga je odlikovalo velikom Zlatnom medaljom za zasluge u javnim i kulturnim delatnostima. Takođe, počasni je doktor Beogradskog univerziteta. Njagov pristup književnosti ima naglašeno komparativni karakter, a središte interesovanja mu je na književnosti XX veka.\nPredavanje će biti na francuskom jeziku i biće obezbeđen simultani prevod.\nTagged danas u beogradu, dešavanja, najave, predavanja, sanu\n← Primena genetike u zaštiti biodiverziteta\nOči u oči sa političkom korupcijom →


Disciplinci bez milosti prema nekoliko klubova iz Prve lige FBiH - Posavina Sport\nDisciplinci bez milosti prema nekoliko klubova iz Prve lige FBiH\nNK „BOSNA” Visoko, zbog prekršaja iz člana 68. DP NS/FS BiH (zanemarivanje obaveza) a vezano za odredbe Propozicija takmičenja Prve lige FBiH na utakmici 25. kola Prve lige FBiH: NK „Metalleghe BSI“-NK „Bosna“, kažnjava se NOVČANOM KAZNOM OD 500 (PETSTOTINA) KM.\nNK „ISKRA“ Bugojno, obavezuje da izvrši nadoknadu štete posmatraču suđenja utakmice 24. kola Prve lige FBiH: NK „Iskra“-FK „Igman“, za oštećenje na osobnom vozilu posmatrača suđenja koje je nastalo na službenom parking prostoru na stadionu.\nHUSIĆ MIRZA, službeni predstavnik NK „Bosna“ Visoko, zbog prekršaja iz člana 44. DP NS/FS BiH (nesportsko ponašanje) a u vezi sa odlukom IO NS FBiH broj 752/17 od 05.07.2017. godine na utakmici 24. kola Prve lige FBiH: NK „Bosna“ – FK „Sloga“, kažnjava se NOVČANOM KAZNOM OD 300 (TRISTOTINE) KM.\nViše u ovoj kategoriji: « KO ĆE IZBORITI PLASMAN U PRVU LIGU FBIH Prvi topnik Prve lige FBiH poručio: Vrijeme je za rastanak... »


NEKOM RAT, NEKOM BRAT: Naši privrednici zadovoljno trljaju ruke, Rusi poludeli za ovim srpskim proizvodima\nAutor: Glas javnosti 12.04.2022. u 17:53\nEkonomske sankcije koje su zemlje EU uvele Ruskoj Federaciji otvorile su prostor i šansu za naše proizvođače i veletrgovce. Posebno za premijum program, poput alkoholnih pića i konditorskih proizvoda. Njihove trgovačke firme zainteresovane su da nabavljaju ovu skuplju i kvalitetniju robu iz Srbije, koju ranije nisu nikad kupovale kod nas, već u zapadnim zemljama.\nDuško Marjanović, iz Sektora za trgovinu Unije poslodavaca Srbije, objašnjava da je sada rusko tržište u većem obimu nepokriveno i kada je reč o vrsti i količini proizvoda. On ističe da njihove trgovačke kompanije traže od svojih kolega u Srbiji da im obezbede robu i to ne samo široke potrošnje, kao što su hrana, piće, kozmetika, kućna hemija, već i premijum proizvode.\n- Ranije su imali dobavljače u državama EU, a sada su se preorijentisali na druge strane i mi prednjačimo kao prijateljska zemlja - kaže Marjanović.\nMINUS U KASI: Tope se srpske devizne rezerve, oglasili se iz Narodne banke Srbije\n- Treba imati u vidu da smo mi mali i nemamo velike kapacitete za tako veliko tržište. Zato je najbolje da se orijentišemo na premijum proizvode, koji su skuplji i plasiraju se u manjim količinama. U toj oblasti možemo da budemo konkurentni sa cenama na tom tržištu i kada se ukalkuliše transport. Poznati smo po dobrim rakijama, vinima, domaćoj radinosti. Traženi su i konditorski proizvodi.\nOn ukazuje da su Rusima značajniji premijum proizvodi koji su specifični za naše podneblje od neke robe masovne potrošnje. U RF, kako navodi, postoje posebni standardi pakovanja, označavanja, koje treba zadovoljiti, i zato je potrebno da se brzo radi na tome.\nU ovoj velikoj šansi koja se otvara za naše izvoznike, problem bi mogao da predstavlja prevoz robe. Kako saznajemo od dobro upućenih izvora, situacija u vezi sa transportom na rusko tržište dodatno se komplikuje. Ukoliko EU ne blokira prevoz robe preko zemalja koje se graniče sa Rusijom, Poljska i baltičke zemlje najavljuju da će to same učiniti. Trenutno se na granici Poljske i Belorusije nalazi duga kolona kamiona, ali i demonstranti koji žele da im se onemogući transport u Rusiju. Takođe, pod znakom pitanja je i prevoz Crnim morem, a ostali pravci su neisplativi. Svetska banka procenila je da će uvoz u Rusiju ove godine opasti za 35 odsto.\nI megamarketi traže zamenu\nOsim brojnijih mogućnosti za plasiranje robe na tržište RF, našim dobavljačima se otvorio veći prostor i za snabdevanje zapadnih trgovinskih lanaca u Srbiji, koji sa svojih polica povlače ruske proizvode.\n- Kao deo multinacionalnih kompanija, oni slede politiku svojih centrala - objašnjava Duško Marjanović iz Unije poslodavaca Srbije. - Sada traže zamenu za rusku robu i tu je šansa za naše dobavljače da plasiraju ili svoj proizvod ili uvozni.


Tri glasa protiv kandidature Srbije u EU - Bizlife.rs\nTri glasa protiv kandidature Srbije u EU\n09:20 Brisel, 03.12.2011.\nPored otvorene poruke nemačke kancelarke Angele Merkel da naša zemlja nije zaslužila kandidaturu još uvek ništa nije gotovo u evropskoj trci Srbije.\nDa li će za sada delimični napredak u dijalogu Beograda i Prištine, postignut u petak, biti dovoljan za status kandidata neće se znati do samog kraja. Izvori ”Novosti” iz Brisela tvrde da će se teška diplomatska utakmica igrati do poslednje sekunde i da će se konačna odluka skrojiti tek u ponedeljak, 5. decembra, na sastanku evropskih šefova diplomatija. Od toga šta budu odlučili ministri zavisiće i definitivni stav evropskih lidera u petak, 9. decembra.\nOgromna većina zemalja članica stoji na stanovištu da Srbiji već sada treba odobriti status. Ali odluke se donose konsenzusom, tako da će sve zavisiti od onih zemlja koje i dalje sumnjičavo vrte glavom – Nemačke, Velike Britanije i Austrije.\nPrema saznanjima ”Novosti”, opet je na delu diplomatska trgovina između Francuske i Nemačke, u kojoj je jedan od uloga i evropski put naše zemlje. Naime, Pariz i Berlin su otvoreno zauzeli suprotne pozicije kada je reč o napretku Crne Gore i Srbije.\nFrancuska podržava našu kandidaturu, ali ne i datum pregovora za Podgoricu. Nemački stav je obrnut – kancelarka Angela Merkel traži da se Srbiji spusti rampa za status, a Crnoj Gori otvore pretpristupni razgovori. Zvanični Pariz trenutno intenzivno pokušava da ubedi Nemačku da će negativna odluka loše uticati na dalji tok evropskih integracija Srbije i, uopšte, na celu situaciju na Balkanu i zauzvrat nudi kooperativnost oko Crne Gore.\n– Put Srbije u EU moguć je samo uz normalizaciju odnosa sa Kosovom. Sukobi na severu su neprihvatljivi – poručila je Merkelova i pozvala srpsku vladu na promenu kursa.\nZvanični Beograd, ali i političari u Briselu još ostavljaju prostor da će tokom vikenda popustiti tvrda linija Nemačke u kojoj će u nedelju boraviti i predsednik Boris Tadić. Srpski šef diplomatije Vuk Jeremić poručio je da proširenje nije prioritet lidera EU, ali i izrazio nadu da će sve članice pokazati spremnost da se na Balkanu nastavi evropski proces.\nSpecijalni izvestilac Evropskog parlamenta za Srbiju Jelko Kacin nada se da će se Merkelova predomisliti: “Nemačka može promeniti stav, ali samo na osnovu proboja i pravih vesti koje dolaze u poslednjem trenutku.”\nOčekivanja Nemačke su dobro poznata: uklanjanje barikada, integrisano upravljanje prelazima i napredak u dijalogu.\neu odluka sarkozi Srbija


O TELENORU O NAMA USLOVI KORIŠĆENJA BOOKMATE USLOVI KORIŠĆENJA\nTelenor svim postpejd i pripejd korisnicima, fizičkim licima, na teritoriji Crne Gore (u daljem tekstu: korisnici) dodjeljuje 10GB internet saobraćaja na mjesečnom nivou, počev od aktivacije Bookmate aplikacije, a koji je namijenjen isključivo za korišćenje u domaćem saobraćaju.\nPrije registracije Aplikacije, Korisnici će se upoznati sa uslovima korišćenja Aplikacije u okviru Bookmate aplikacije.\nRoming internet saobraćaj neće biti obezbijeđen i isti se naplaćuje po važećem cjenovniku;\nCijena aktivacije Aplikacije je regulisana Cjenovnikom, koji je dat na sajtu www.telenor.me za korisnike Telenor Crna Gora;\nTelenor zadržava pravo da zbog otklanjanja kvarova, održavanja i izgradnje ili preopterećenja korišćenja Aplikacije privremeno djelimično ili potpuno obustavi ili smanji kvalitet korišćenja Aplikacije;\nUkoliko korisnik pristupa Aplikaciji putem druge mreže, (Wi-Fi, ADSL, mobile data drugog provajdera, kablovski internet...), Telenor neće obezbeđivati dodatni internet saobraćaj za ovu uslugu;\nKorisnici će moći da aktiviraju dodatak putem Moj Telenor aplikacije ili web portala. Bookmate tarifni dodatak se naplaćuje u iznosu od 4.99 eura sa PDV-om mjesečno.\nUkoliko si korisnik Play 4, Total 4, Total 8, Total 16, Total 100 ili Premium paketa, u okviru Moj Telenor aplikacije ili portala Moj Telenor možeš da se odlučiš za Bookmate kao dodatak koji možeš da koristiš bez dodatne nadoknade u okviru paketa, sa 10GB internet saobraćaja za korišćenje ove Aplikacije.\nZa više informacija posetite Moj Telenor aplikaciju ili portal.\nBusiness Total i Start paketi\nUkoliko si korisnik Start 5, Business Total 10, Business Total 20, Business Total 100, u okviru Moj Telenor aplikacije ili portala Moj Telenor možeš da se odlučiš za Bookmate kao dodatak koji možeš da koristiš bez dodatne nadoknade u okviru paketa, sa 10GB internet saobraćaja za korišćenje ove Aplikacije.\nZa više informacija posetite Moj Telenor aplikaciju ili Biznis portal.\nTelenor ne odgovara za naplatu saobraćaja ukoliko dođe do konfiguracionih promjena na strani Bookmate aplikacije, koje su u isključivoj nadležnosti vlasnika istih.\n* Internet saobraćaj je namijenjen korišćenju Bookmate aplikacije u domaćem saobraćaju. Telenor zadržava pravo na ograničenje internet saobraćaja za korišćenje Bookmate usluge kako bi svim korisnicima omogućio korišćenje ove Aplikacije po optimalnim uslovima.


SEEbiz.eu / Gorenje Srbija i reprezentativni sindikati u Valjevu potpisali kolektivni ugovor\nGorenje Srbija Gorenje Sindikat ASNS Gorenje Valjevo\nDatum objave: 05.12.2018. - 12:39:37\nVALJEVO - Nakon tromesečnih pregovora u Valjevu je juče potpisan trogodišnji kolektivni ugovor između kompanije Gorenje Srbija i Samostalnog sindikata metalaca Srbije - Sindikata Gorenje d.o.o Valjevo i Asocijacije slobodnih i nezavisnih sindikata - Sindikata ASNS Gorenje Valjevo, saopšteno je iz te kompanije.\n- Ovo je prvi kolektivi ugovor zaključen na nivou kompanije i predstavlja sporazum dve strane, za razliku od Pravilnika o radu koji jednostrano donosi i menja sam poslodavac. Za radnike fabrike i predstavnike sindikata on znači veća prava, a za sve strane i dodatnu sigurnost - poručuju iz Gorenja.\nNovine koje donosi kolektivni ugovor odnose se na dodatne dane godišnjeg odmora za različite kategorije zaposlenih uključujući roditelje i samohrane roditelje, jubilarnu nagradu, plaćeno odsustvo tokom selidbe, sklapanja braka, porođaja supruge za novopečene tate, kao i pokrivanje troškova obrazovanja zaposlenog od strane poslodavca unutar kompanije i u obrazovnim insiticijama, prema potrebi.\nPredstavnici Gorenja i sindikata uvereni su da će potpisivanje kolektivnog ugovora doprineti međusobnom razumevanju i unapređenju uslova rada zaposlenih i poslovanja kompanije.\nGorenje u Srbiji trenutno zapošljava oko 3.000 radnika, od čega više od polovine zaposlenih – njih 1.700 - u fabrici rashladnih uređaja u Valjevu. U ovom gradu u pripremi je i izgradnja još jedne fabrike, koja će uposliti 200 do 300 novih radnika, kako je nedavno i najavljeno dolaskom većinskog vlasnika, Hisense Group.\nSa Hisense se u narednom periodu očekuje i pristup novim tržištima i distribucionim kanalima, kao i podsticaj razvoju novog proizvodnog portfolija.


Osmi inkluzivni festival “Note za sve“ - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Osmi inkluzivni festival “Note za sve“\nOsmi inkluzivni festival “Note za sve“\nutorak, 31 oktobar 2017 10:44\tKragujevac.rs\nU organizaciji Zavoda za smeštaj odraslih lica Male Pčelice, u Knjaževsko - srpskom teatru održan je osmi Inkluzivni festival “Note za sve“ koji je okupio blizu 350 učesnika.\nPored Zorana Đorđevića ministra za rad, zapošljavanje, boračka i socijalna pitanja sa saradnicima, Festivalu su prisustvovali, načelnik Šumadijskog upravnog okruga Biljana Ilić - Stošić, gradonačelnik Kragujevca Radomir Nikolić, Gordana Damnjanović član Gradskog veća za zdravstvo i socijalnu zaštitu, direktori ustanova iz sistema socijalne zaštite, brojni prijatelji i građani Kragujevca. U prepunoj sali Teatra festival je izvođenjem popularnih pesama otvorio hor domaćina ‘’Raspevane pčelice’’ koji, po tradiciji, predvodi direktor Zavoda dr Vladica Stanojević.\nOsam godina smo zajedno učili da hodamo na daskama Knjževsko - srpskog teatra, rekao je otvarajući festival dr Vladica Stanojević. Nekada nas je bilo strah da izađemo pred publiku, a danas smo inkluzivni hor sastavljen, ne samo od korisnika Zavoda, nego i od zaposlenih. Ovo je profesionalni hor, koji učestvuje u brojnim događajima koje organizuje grad Kragujevac. Naši korisnici, njih oko 900, rekao je Stanojević, nalaze se rame uz rame sa sugrađanima u svim segmentima društva, posećuju sve važne događaje i manifestacije u gradu. Posebnu zahvalnost direktor dr Vladica Stanojević uputio je ministru Đorđeviću koji je u pratnji svojih saradnika, državnih sekretara i pomoćnika, najpre posetio Zavod Male Pčelice. To, prema rečima Stanojevića, niko do sada u ovih 45 godina postojanja i rada nije uradio. Time ste pokazali koliko poštujete korisnike Zavoda, ali i sve ono što je rukovodstvo u prethodnom periodu zajedno sa njima uradilo.\nCilj festival je inkluzija, ali i borba protiv predrasuda koje vladaju u društvu. Jer, korisnici ustanova socijalne zaštite upravo na ovakvim manifestacijama pokazuju svoje sposobnosti i talente. Osam godina se družimo, rečeno je tom prilikom i notama punim topline šaljemo poruku svima da je najveće bogatstvo svakog društva - čovek, ma gde on bio, poručili su organizatori festivala. “Note za sve“ jedini je inkluzivni muzički festival u Srbiji i regionu, koji promoviše talenat i sposobnosti korisnika institutucija socijalne zaštite.\nPotrebno je samo pružiti im podršku kako bi bili još bolji. Dr Vladica Stanojević jedini je direktor takve ustanove koji nastupa sa horom Zavoda “Raspevane pčelice“. On je i ovog puta pozvao direktore svih ustanova da na isti način pruže podršku korisnicima i da mu se uskoro pridruže na sceni. Inače, tokom festivala, posetioci su bili u prilici da u holu Teatra vide i izložbu ručnih radova korisnika Zavoda.


I. Sarajevo: Sutra audicija za "Ritam Evrope" - Trebevic.net\nAudicija za najveće dječije muzičko takmičenje Ritam Evrope biće održana sutra, 28. januara, od 12 časova u Kulturnom centru Istočno Novo Sarajevo, a pravo učešća na ovoj muzičkoj smotri imaju djeca i omladina od 12 do 20 godina.\nNa audiciju se, osim mladih koji imaju pjevačke talente, mogu prijaviti i talentovani plesači i članovi plesnih grupa, koji će činiti dio scenskog nastupa na spektakularnoj, finalnoj, takmičarskoj večeri.\nNa takmičenju će učestvovati djeca i omladina iz 15 gradova i opština Republike Srpske, a finalno takmičenje biće održano krajem maja ili početkom juna u Istočnom Sarajevu.\nFinalno takmičenje biće održano u dvorani Peki na Palama uz direktan televizijski prenos na Radio – televiziji Republike Srpske.\naudicijaIstočno SarajevoRitam Evrope


U SREMSKIM KARLOVCIMA POLOVINA NOVCA – NOVOSNOVANOM MEDIJU BEZ IMPRESUMA\n“Polovinu novca, odnosno 1,5 milion od ukupno tri namenjenih po konkursu, dobio je potpuno nepoznati novosadski portal brif.rs, koji je registrovan pre dva mesecai i koji je, vrlo očigledno, blizak Srpskoj naprednoj stranci”, naveli su NUNS i NDNV.\nDodaje se u saopštenju i da taj “portal nema ni impresum, što je obaveza koju predviđa Zakon o javnom informisanju i medijima”.\nStaleška uduženja su navela i da je to urađeno “kroz komisije u kojima nema predstavnika reprezentativnih novinarskih i medijskih udruženja i koje očigledno samo sprovode prethodno donete političke odluke”.\nNUNS i NDNV smatraju da je serija loših, “čak tragikomičnih vesti sa lokalnih konkursa za javno informisanje, samo potvrda da je sistem konkursnog sufinansiranja uzurpiran od strane vlasti”.\nTo je urađeno “kako bi se usmerila sredstva za poslušne medije i političku propagandu, što je sasvim suprotno zakonski definisanom javnom interesu”.\nPozvali su Državnu revizorsku ustanovu da izvrši temeljnu reviziju lokalnih konkursa za javni interes u sferi javnog informisanja “zbog uočenih i javno saopštenih mnogobrojnih nepravilnosti”.


Invalidi rada: Gladni smo i bez štrajka glađu - Vijesti.me\nInvalidi rada: Gladni smo i bez štrajka glađu\nČvorović je kazao da je nezadovoljnan odnosom državnih institucija prema toj populaciji Edit\nDražen Đurašković 19. decembar 2013, 20:44 ažurirano 19. februar 2019, 22:28\nNovogodišnja želja invalida rada biće da krene realizacija njihovih zahtjeva za povoljnije uslove za penzionisanje, kako praznike ne bi proveli u zebnji i iščekivanju, poručili su njihovi predstavnici iz Saveza udruženja invalida rada.\nNjihova su nadanja da će se još jednom do nove godine sastati sa ministrom rada i socijalnog staranja Predragom Boškovićem, kako bi dobili informaciju dokle se stiglo sa njihovim zahtjevima.\nNa sasatanku Upravnog odbora, kome je prisustvovao i predstavnik ministarstva, predsjednik Saveza udruženja invalida rada Ilija Čvorović kazao je da je nezadovoljnan odnosom državnih institucija prema toj populaciji.\n"Invalidi rada su nezadovoljni statusom za ostvarivanje prava na penzionisanje po povoljnim uslovima. Naši članovi iz Bijelog Polja, Rožaja i Mojkovca morali su protestima ostvarivati zagaratnovana prava... Dok je ministar Suad Numanović bio na čelu ministratva prišlo se rješavanju tih problema, a imam ubjeđenje da će i sadašnji ministar Predrag Bošković nastaviti i do kraja ih riješiti", kazao je Čvorović.\nOn je napomenuo da je dogovor da se invalidima pravo na puni staž i osigurnaje, iako ga nijesu ostvarili, prenese i nakon 2014. godine, a da je takav dogovor na snazi potvrdio je i Jovo Pajović iz ministarstva rada.\nPredstavnik invalida rada iz Bijelog Polja, Rožaja i Mojkovca, Lazar Knežević, čija organizacije je i štrajkovala zbog neispunjavanja zahtjeva, pozvao je i druge organizacije da slijede njihov primjer i šalju ministarstvu pojedinačne zahtjeve za rješavanje statusa.\nInvalidi rada su deset dana štrajkovali, a nakon toga je dogovoreno da šalju pojedinačne zahtjeve i da nakon 15 dana izađu sa konkretnim predlozima. Od tada je prošlo mjesec dana. "Tačno je da su invalidi rada zaboravljeni i zapostavljeni, ne daj bože, ako ne ispunimo predviđeno, ići ćemo ponovo u štrajkove i proteste", kazao je Knežević.\nRajka Obradović iz beranskog udruženja je pozvala nadležne da riješe probleme, kako ne bi dozvolili da invalidi rada štrajkuju glađu, kad su gladni i bez štrajka."Ne kažem da nema pomaka, ima, ali može još mnogo da se uradi", poručila je ona.\nRajka Obradović iz beranskog udruženja je pozvala nadležne da riješe probleme, kako ne bi dozvolili da invalidi rada štrajkuju glađu\nPredstavnik ministarstva kao neka od dostignuća pobrojao je mogućnost da se staž računa kao puni, postojanje samo jednog kontrolnog pregleda, prijevremenu penziju sa 15 godina staža, a planirano je da se nadoknada koju primaju preko Zavoda za zapošljavanja bude 100, umjesto dosadašnjih 70 eura.\nOn je pohvalio uvođenje subvencija za struju i obezbjeđivanje uslova za kreditiranje, ali su na to reagovali iz udruženja, napominjući da je te povoljnosti nijesu zaživjele.\nNumanović imao više senzibiliteta\nSekretar Saveza Vlado Jovanović kazao je da je on suzbio proteste organizacija inavlida rada iz drugih gradova, jer je time želio da spriječi da se njihovi zahtjevi medijski i politički zloupotrijebe. On je pohvalio sezibilitet prošlog ministra Suada Numanovića, sa čim je bila saglasna i Rajka Obradović iz udruženja u Beranama.\n"Bošković je tek sada našao sluha kada je počelo sa štrajkom, a pisali smo zahtjeve i prije i nije nas primio", kazao je Jovanović. Pajović je, sa druge strane, odgovorio da "novi ministar ima sluha", te da "maksimalno koliko može izađe u susret".\nVLADA NAJAVILA IZGRADNJU NOVE BOLNICE\nSpriječiti odlazak ljekara iz Pljevalja\nZa godinu stiže prvih 20 “oshkosha”\nU nedjelju sunčano i toplo, do 27 stepeni\nVujnoviću novi trogodišnji mandat\nUzalud čekali poslanike u Bukovici\nZagorič: Rampa podignuta, voz prolazi\nDragićević: Nećemo stati dok se ne ponište sve koncesije za mHE\n"Za spas Bistrice": Tražimo obustavu izgradnje svih mHE u Crnoj Gori


Vučić o slobodi medija: Ugledamo se na administraciju SAD\n06. jan 2018.\nPredsednik Republike Srbije Aleksandar Vučić primio je ambasadora Sjedinjenih Američkih Država Kajla Skata, koji mu je uručio novogodišnju i božićnu čestitku predsednika Donalda Trampa.\nKako se navodi u saopštenju, dvojica sagovornika su podsetili da se ove godine navršava 100 godina otkako se srpska zastava, po naredbi tadašnjeg američkog predsednika Vudroa Vilsona, vijorila na Beloj kući, kao znak podrške SAD svojim srpskim saveznicima.\nDodaje se da su predsednik Vučić i ambasador Skat razmotrili napredak srpsko-američkih odnosa u prethodnoj godini. Takođe su razgovarali o budućoj saradnji Srbije i SAD i konkretnim predlozima za njeno unapređenje.\nU razgovoru je konstatovano da postoji povećano interesovanje američkih kompanija za ulaganje u srpsku privredu i da investicije kontinuirano rastu: skoro 100 američkih kompanija su investirale oko četiri milijarde dolara i zaposlile oko 17.000 radnika.\nAmbasador Skat je takođe istakao podršku SAD u stvaranju bolje poslovne klime u Srbiji, kroz različite programe. Konstatovali su i da je prethodna godina bila obeležena napretkom vojne saradnje dveju zemalja, kroz skoro 100 zajedničkih aktivnosti, među kojima je i najveća zajednička padobranska vežba.\nU saopštenju se navodi da su dvojica sagovornika izrazili nadu da u 2018. godini postoje dobri preduslovi za napredak Srbije na evropskom putu, s obzirom na posvećenost bugarskog predsedavanja Zapadnom Balkanu i na strategiju proširenja, koju priprema Evropska komisija.\nN1: Predsednik praksom, a ne ordenjem da pokaže da poštuje nezavisne medije\nBivši menadžer Trampa sreo sa Asanžom pre curenja mejlova?\nObračuni Vučića sa novinarima postali deo dnevne rutine\nAleksandar Vučić Donald Tramp Kajl Skat SAD\n← NUNS: Premijerka nema vremena za delegaciju EFJ\nMaksić: Svesti budžetsko davanje za javne servise na minimum →


Za Elektroprivredu RS nema krize - Za Kovačevićeve direktorske potrebe kupili "audija" od 140.000 KM | Trebinje Live\nZa Elektroprivredu RS nema krize - Za Kovačevićeve direktorske potrebe kupili "audija" od 140.000 KM\nU "Elektroprivredi Republike Srpske" izgleda nema krize, pa su u ovom strateškom preduzeću odlučili da kupe automobil "audi A6" vrijedan čak 140.000 KM, čime nije ispoštovan ni zaključak Vlade Republike Srpske, kojim je u okviru mjera za racionalizaciju poslovanja zabranjeno javnim preduzećima da nabavljaju automobile skuplje od 60.000 KM.\nNajbolju ponudu za ovaj luksuzni automobil dala je jedna firma iz Ljubuškog, a, kako saznajemo, novi automobil koristiće se za potrebe vršioca dužnosti generalnog direktora ovog preduzeća Željka Kovačevića.\nUpoznati kažu, nije sporna kupovina automobila, ali jeste njegova cijena od 140.000 KM, koja prevazilazi sve granice zdravog razuma.\nNije tajna ni da preduzeća iz sistema ERS ove godine "kubure" sa proizvodnjom električne energije, posebno hidroelektrane, pa je već sada za očekivati, kažu ekonomisti, da bi prihodi ovih preduzeća mogli drastično da padnu u odnosu na prethodne godine.\nA to, pojašnjavaju oni, automatski znači i pad prihoda Matičnog preduzeća "Elektroprivreda RS".


Upravljanje pomoću vrednosti - amwmg | | © 2015\nNajvažnija stvar u životu je odlučiti šta je najvažnije!\nIzbor najboljih, najuspešnijih, najvećih, najprogresivnijih, najprofitabilnijih svetskih kompanija uvek je izazivao, i još uvek privlači veliku pažnju i interes javnosti. Te kompanije su lideri u svojim oblastima, i uzor svim drugim organizacijama koje žele da ostvare isti uspeh. Izbor "Najvećih 500 kompanija" (Fortune 500), baziran je na njihovoj veličini, broju zaposlenih, obimu poslovanja, profitu, obrtu kapitala itd. - kriterijumima koji su merljivi, relevantni i koji se ne mogu dovoditi u sumnju. Sve ove organizacije - kandidati za prestižnu poziciju na ovoj listi, posluju u uslovima koji postaju sve kompleksniji, u stalnom nastojanju da se izbore sa ubrzanim promenama i rastućom konkurencijom, u neprestanim pokušajima da ojačaju svoj položaj i maksimalizuju svoje potencijale. Osvedočene prednosti slobodnog tržišta, međutim, istovremeno predstavljaju i opasnost, jer za novac, na otvorenom tržištu može se kupiti sve: resursi (uključujući i finansijske), proizvodi, usluge (uključujući ideje i kompetentan menadžment), patenti, licence itd. Jedino što se na tržištu ne može kupiti je ponašanje zaposlenih - što danas predstavlja jedinstven (možda čak i jedini) izvor konkurentske prednosti.\nAmerički autor John Haisbitt, začetnik je vizionarske ideje o "Najsrećnijih 500 kompanija" (Fortunate 500}, za čiji izbor kriterijum nisu veličina ili rezultat, već kvalitet usluge koji se pruža kupcima (kvalitet proizvoda se podrazumeva) i kvalitet života koji se obezbeđuje zaposlenima u kompaniji. Ova ideja je zaintrigirala Ken Blancharda, čuvenog američkog konsultanta i pisca (autora bestselera "One minute manager"), koji je zajedno sa Michael O' Connorom, takođe velikim i poznatim imenom u konsaltingu, zaokružio ovu ideju, učinio je živom i primenjivom, sa rezultatima koji su fascinirajući. Njihov koncept. "Upravljanje pomoću vrednosti" (Managing by Values - MBV), danas se sprovodi u mnogim američkim kompanijama.\nNačini rada koji su bili uspešni u proteklim decenijama danas više ne zadovoljavaju visoke zahteve koji se postavljaju pred moderne organizacije. Zbog toga, Upravljanje pomoću vrednosti kao osnov ponašanja u kompanijama, danas nije samo filozofska opcija, već uslov opstanka. O narednim redovima, izložićemo ukratko ovu novu poslovnu filozofiju.\n"Najsrećnijih 500 kompanija" počiva na 4 stuba. Svaki stub predstavlja grupu ljudi prema kojoj kompanija ima ključnu odgovornost.\nKUPCI - Prva stvar koja razlikuje ove kompanije od drugih je kvalitet usluge koji one pružaju svojim kupcima. Ako danas želite da budete konkurentni, nije dovoljno da vaši kupci budu zadovoljni. Potrebno je da vaši kupci budu oduševljeni vašom kompanijom, da se pred drugima hvale što su vaši klijenti, i da na taj način postanu deo vašeg marketinga i deo vaše službe prodaje.\nZAPOSLENI - Druga stvar koja ove organizacije čini jedinstvenim je kvalitet života koji one obezbeđuju svojim zaposlenima. Takve kompanije stvaraju radni ambijent koji neizmerno motiviše ljude - toliko, da jasno vide da je postupanje u skladu sa interesima kompanije i u njihovom najboljem interesu. O takvom okruženju, zaposleni počinju da razmišljaju i da se ponašaju kao vlasnici kompanije.\nVLASNICI (Deoničari) - Jasno je da se nijedna kompanija ne može smatrati "srećnom" ako ne donosi profit. Ono što razlikuje "Najsrećnijih 500 kompanija" je to Što je njihov profit ostvaren uz puno poštovanje moralnih i etičkih normi, što se njihovi deoničari ne zadovoljavaju samo time da budu bogati, već žele da budu i ponosni načinom na koji njihova kompanija posluje. Uostalom, ne treba da iznenađuje da je jedna od najtraženijih vrlina koja se traži za uspešno liderstvo - integritet!\nSPECIJALNE GRUPE - Četvrti stub na kome počivaju ove kompanije čine dobavljači, distributeri, finansijeri, društvena zajednica, konsultanti, ponekad Čak i ugledni konkurenti - ukratko, svi oni sa kojima je kompanija u bliskoj vezi i sa kojima gradi duh međusobne odgovornosti i poverenja.\nOno što ove stubove drži zajedno, što im daje čvrstinu i snagu, što predstavlja krvotok "Najsrećnijih 500 kompanija", njihovu suštinu i najbolju odrednicu čine vrednosti na kojima te kompanije počivaju, i što je još važnije - upravljanje na osnovu i pomoću tih vrednosti. Većina ljudi se slaže da ukoliko organizacije ne pokazuju odgovornost ne samo prema profitu već i prema poslovnim vrednostima kao što su poštenje, integritet ili saradnja ne mogu se nadati ničem dobrom. Mnoge kompanije zaista imaju formulisane izjave o misiji u kojima je sadržana posvećenost ovim ili sličnim vrednostima. Pitanje koje se sa pravom postavlja glasi: Da li se kompanije ponašaju u skladu sa onim Što govore, da li su njihove izjave i proglasi u skladu sa njihovim svakodnevnim ponašanjem? "Najsrećnijih 500 kompanija" se od drugih izdvajaju upravo po tome što se one ponašaju u skladu sa svojim proklamovanim vrednostima ("walk the talk"), sa kojima se usklađuju strateške odluke kao i svakodnevne aktivnosti. Upravljanje pomoću vrednosti ima za posledicu da su kupci oduševljeni kompanijom, zbog čega su motivisani da joj se vraćaju, da zaposleni svaki dan pružaju sve od sebe, da su vlasnici zadovoljni profitom i ispunjeni ponosom a specijalne grupe u stalnom i kvalitetnom kontaktu zasnovanom na interesu i zadovoljstvu.\nSvi oni koji imaju podređene veoma dobro znaju koliko je teško grupu ljudi sačinjenu od pojedinaca sa svojim individualnim potrebama, vrednostima i očekivanjima usmeriti tako da svi razmišljaju na isti način i da svi jedinstveno rade u pravcu ispunjenja ciljeva organizacije. Sta je to što ljude koji se međusobno razlikuju može ujediniti, šta je to što ih može okupiti "pod jednu zastavu", Što im može dati snagu, volju, optimizam i entuzijazam?\nOdgovor leži u zajednički usvojenim i prihvaćenim vrednostima, jer samo vrednosti ujedinjuju ljude i čine ih posvećenim ciljevima koji iz tih vrednosti proističu.\nNaravno, proces Upravljanja pomoću vrednosti zahteva:\n1. saglasnost sa usvojenim vrednostima i verovanje u njih\n2. mnogo upornog i marljivog rada da te vrednosti postanu temelj svakodnevnih aktivnosti. Za to je potrebno vreme.\nKompanijama koje su primenile ovaj koncept bilo je potrebno 2 - 3 godine, da bi ovaj proces "zaživeo" i da bi dao značajne i opipljive efekte. Da bi ovaj proces bio uspešan, potrebne su velike promene, a promena u organizaciji nema ukoliko se ne menjaju pojedinci koji čine organizaciju.\nUpravljanje pomoću vrednosti ne sprovode organizacije već ljudi u tim organizacijama!\nProces upravljanja pomoću vrednosti ima 3 faze:\n1. Utvrđivanje ili pojašnjenje misije organizacije, njenog osnovnog cilja i vrednosti\n2. Komuniciranje misije i usvojenih vrednosti\n3. Usklađivanje dnevnih poslova i aktivnosti u organizaciji sa misijom i vrednostima\nUpravljanje pomoću urednosti je proces kojim se utvrđuju razlike između onoga što kompanija govori i onoga što zaista radi, sa ciljem da slika koju kompanija želi da drugi o njoj imaju bude u skladu sa svim njenim postupcima i aktivnostima. Ovo pravilo važi i za svakog pojedinca.\nUtvrđivanje ili pojašnjenje misije i vrednosti kompanije\nZa sprovođenje ovog koncepta, ključna je uloga prvog čoveka kompanije. Bez njegovog punog angažovanja i podrške, koncept nema šansi da uspe. A kao što smo rekli, da bi mogao da menja svoju kompaniju, generalni direktor mora da bude spreman da pre svega menja -sebe!\nOva faza počinje dobijanjem saglasnosti vlasnika (deoničara) ili upravnog odbora da se uđe u ovaj proces, nakon čega generalni direktor određuje 3 vrednosti za koje smatra da treba da budu temelj ne samo strateških, već i dnevnih odluka i aktivnosti kompanije.\nTakođe je potrebno definisati misiju kompanije. Ako misija već postoji, ona treba da bude u skladu sa proklamovanim vrednostima, a ako nije, treba je redefinisati. Misija kompanije i utvrđene vrednosti treba da budu u skladu sa vizijom kompanije, treba da budu način da kompanija dobije novu energiju, i da zajedno predstavljaju promišljen pogled u budućnost. Nakon stoje generalni direktor odredio svoju listu vrednosti, to isto treba da uradi top menadžment kompanije, ali ne uz pomoć direktora (koji ne treba da bude prisutan), već uz pomoć stručnjaka (medijatora) izvan organizacije. To će omogućiti da na tom sastanku ljudi budu otvoreni, i da odaberu svoju listu vrednosti, koja se zatim usaglašava sa vrednostima direktora. Na taj način, "šef" svima u kompaniji postaju zajednički usvojene vrednosti. Ljudi su spremni da služe višim ciljevima, pogotovo ako su i sami učestvovali u njihovom izboru.\nU kompaniji u kojoj se upravlja pomoću vrednosti, postoji samo jedan šef - vrednost kompanije!\nNakon što su generalni direktor i top menadžeri usaglasili svoju listu vrednosti, vreme je da o toj listi kažu svoj sud drugi zaposleni u organizaciji, Što može biti sprovedene veoma široko, kroz čitavu organizaciju, ili pak kroz određene grupe koje predstavljaju uzorak ljudi. Cilj ovakvih sastanaka je da se ljudi upoznaju sa proklamovanim vrednostima, sa mogućnošću da iznesu svoj sud, primedbe ili nove predloge koji se kasnije uzimaju u razmatranje. Ukoliko zaposleni ne prihvate vrednosti, kao svoje, ukoliko ne pokažu entuzijazam i spremnost da ih afirmišu i sprovode, ceo posao je uzaludan.\nZaposleni treba da odgovore na pitanja:\n- Da li u misiji i proklamovanim vrednostima vide osnovne smernice za rad i da li se sa njima identifikuju?\n- Da li misija i urednosti predstavljaju dobar osnov za dnevnu komunikaciju, donošenje odluka, rešavanje ~ zadataka i problema u organizaciji?\nAko je odgovor pozitivan, sledeći korak je razgovor (telefonski razgovor, anketa itd.) sa kupcima, dobavljačima, specijalnim grupama, koji treba da kažu svoj sud o proklamovanim vrednostima, da li postupanje u skladu sa tim vrednostima ima za njih značaj itd., nakon čega Upravni odbor usvaja misiju kompanije i nove vrednosti.\nKomuniciranje misije i usvojenih vrednosti\nDa bi usvojene vrednosti bile saopštene i predstavljene na najbolji način, da bi mogle da budu primenjene u svakodnevnim poslovima, da bi postale ne samo "još jedan" projekt već novi način života kompanije, nije dovoljno da se izjava o misiji i vrednostima urami i okači na zidove kancelarija i hodnika kompanije, već je neophodno da generalni direktor i top menadžeri pokažu da apsolutno stoje iza novog načina rada, da to svojim primerom demonstriraju, i da na taj način budu model zaposlenima.\nVizuelna sredstva, štampani materijali itd. treba da pomognu da misija i vrednosti budu ljudima stalno pred očima i da budu stalna promocija tih vrednosti.\nUjedinjeni oko zajedničkih vrednosti, prosečni ljudi ostvaruju nadprosečne rezultate.\nUsklađivanje dnevnih poslova i aktivnosti sa misijom i vrednostima\nOva faza predstavlja "srce i dušu" čitavog procesa, jer od nje počinje vreme kada u organizaciji svakodnevne aktivnosti, odluke, ciljevi, prioriteti, treba da se usklade sa usvojenim i proklamovanim vrednostima. Ključni deo ove faze je plan za prevazilaženje razlika koji se primenjuje kada ponašanje pojedinaca ili neki procesi nisu u skladu sa utvrđenim vrednostima. U ovom delu, veoma je važna uloga medijatora, čiji je zadatak da svojim znanjem, veštinama i autoritetom (biraju ga zaposleni, zbog čega je njegova funkcija i počasna), osigura da konflikt bude rešen na način koji će biti saglasan sa vrednostima kompanije, i na dobrobit svih učesnika konflikta.\nDa li je neki slučaj ili pojedinac "kandidat" za ovakav postupak, koristi se nekoliko metoda:\n- razgovori ili ankete sa kupcima,\n- procene ponašanja menadžera koje vrše zaposleni, kao i\n- istraživanja medu zaposlenima o aktivnostima organizacije i praksi organizacije.\nPropusti koji se na ovaj način utvrde, bilo da se odnose na aktivnosti organizacije ili neadekvatno ponašanje menadžera, rešavaju se otvorenim razgovorima, obukom, pohađanjem specijalizovanih kurseva itd.\nCilj svih ovih procesa je da se postigne sinergizam u organizaciji, da se afirmiše konstruktivno ponašanje, da se antagonizam i ponašanje sa negativnim posledicama eliminiše i više ne ponovi.\nJedna od velikih prednosti je da se međusobni razgovori vode na način koji će prevazići subjektivnost, omogućiti da ljudi saslušaju jedni druge, da fokus bude na ponašanju a ne na ličnosti, da se traže najbolja rešenja imajući stalno pred sobom vrhovnog arbitra -zajednički usvojene vrednosti, ono stoje najbolje za kompaniju.\nKao što smo rekli, da bi Upravljanje pomoću urednosti zaživelo, da bi postalo način života organizacije, potrebno je vreme. Ipak, jednom kada se desi, kada ovaj složen proces stalnih promena postane deo svakodnevnog razmišljanja i ponašanja zaposlenih, efekti su fascinantni. Kada vrednosti počnu da ispoljavaju svoje magnetno dejstvo, kupci, zaposleni, vlasnici, dobavljači, kreditori, imaju razlog za zadovoljstvo - budućnost je obezbeđena!\nAmerička kompanija Telecom Distributors na početku sprovođenja ovog koncepta, odabrala je 3 vrednosti koje je smatrala najvažnijim za svoj posao: etičnost, pouzdanost i profitabilnost. Zasnivajući sve svoje aktivnosti na ovim vrednostima, posle dve godine od uvođenja koncepta Upravljanje pomoću urednosti, prodaja je porasla za 15 %, a profit je bio veći 10 % od predviđenog. Novi kupci su privučeni, stari su zadržani, pritužbe su znatno smanjene, odlazak kvalitetnih ljudi je zaustavljen itd.\nU kompaniji su shvatili da kvalitet proizvoda i dobra cena predstavljaju samo "ulaznicu" za tržište, a da se prava prednost u odnosu na konkurente stiče kvalitetom usluge koji se pruža kupcima. Uslugu vrše ljudi, a to znači da su odnosi sa kupcima (kao i odnosi unutar kompanije) ono što opredeljuje uspeh ili neuspeh kompanije. Kao posledica takvog načina razmišljanja i delovanja - dolazi profit.\nAko je profit jedini cilj kompanije - problemi su izvesni, pre ili kasnije.\nPrihvaćene vrednosti, Telecom Distributors je komunicirala na više načina:\n- širom kompanije su postavljeni posteri sa proklamovanim vrednostima, te vrednosti se nalaze na svakom radnom stolu, na vizit kartama, prospektima, godišnjim izveštajima i drugim pisanim materijalima kompanije itd.\n- napisane su posebne izjave kojima se detaljnije elaboriraju proklamovane vrednosti u odnosu na kupce, zaposlene, vlasnike i specijalne grupe\n- napravljen je poseban "Vodič" koji treba da pomogne zaposlenima u usklađivanju svojih postupaka sa utvrđenim vrednostima\n- stvoren je "Zid slave" na kome se ispod individualnih ili grupnih fotografija zaposlenih nalaze tekstovi u kojima su izloženi primeri kroz koje su afirmisane vrednosti kompanije\n- sastanci započinju uspešnim primerima iz svakodnevne prakse, što je dobar način da se oda priznanje kvalitetnim postupcima i kvalitetnim ljudima\n- takvi primeri se štampaju u posebnim brošurama\n- ukinuta su specijalna parking mesta za menadžere i neke druge privilegije koje su imali menadžeri.


INICIRAN MEMORANDUM O SARADNjI IZMEĐU MINISTARSTVA PRAVDE I DRŽAVNE UPRAVE I FRANCUSKE FONDACIJE ZA KONTINENTALNO PRAVO\nMinistar pravde i državne uprave, Nikola Selaković sastao se sa delegacijom francuske Fondacije za kontinentalno pravo i tom prilikom inicirano je potpisivanje Memoranduma o saradnji između Ministarstva i Fondacije. Takođe, jedna od glavnih tema sastanka bila je i efikasno uvođenje sistema javnih beležnika u Srbiji, kao i mogućnost saradnje i u drugim pravnim stvarima između Francuske i Srbije.\nPredstavnici Fondacije istakli su zadovoljstvo dosadašnjom saradnjom sa Ministarstvom i ponudili svoje aktivno učešće i pomoć u uvođenju notarskog sistema u srpsko pravosuđe. Oni su istakli da je Ministarstvo napravilo dobar potez odlaganjem primene Zakona o javnom beležništvu za sledeću godinu, jer je potrebno stvoriti sve neophodne preduslove kako bi sistem notarijata bio efikasno implementiran.\nMinistar Selaković se zahvalio na poseti, naglasivši da je saradnja Ministarstva i Fondacije od velikog značaja, jer Francuska ima dugu tradiciju notarijata, kao i da će njihovi saveti i iskustvo biti od velikog značaja za Srbiju. Selaković je istakao da je za efikasno uvođenje notarijata u srpsko pravosuđe, neophodna harmonizacija niza pravosudnih zakona i informisao prisutne da radne grupe Ministarstva spremaju set takvih zakona, koji će upravo omogućiti dobru pravnu osnovu za uvođenje javno-beležničkog sistema u Srbiji. On je naveo da je jako važno da Srbija sagleda prednosti i nedostatke notarijata zemalja iz regiona, jer je notarski sistem ukoliko se ne sprovede od starta adekvatno podložan korupciji. Iz tog razloga, Ministarstvo je definisalo niz koraka koji će omogućiti da ceo proces izgradnje i uvođenja ovog sistema bude transparentan i otvoren.\nTakođe, ministar je istakao da pre oživljavanja notarijata u Srbiji, građani moraju stvoriti percepciju o važnosti uloge javnih beležnika i njihovim ovlašćenjima. Potrebno je i motivisati najbolje pravnike da uđu u notarski sistem, jer će to biti jedna od najodgovornijih i najbitnijih pravnih profesija u Srbiji, koja će doprinositi pravnoj sigurnosti njenih građana, naglasio je ministar.


EUObserver: Samit EU-Zapadni Balkan u Sloveniji ne nudi ništa novo - Progovori o pregovorima\nInicijative/koalicije/platforme civilnog društva\nEUObserver: Samit EU-Zapadni Balkan u Sloveniji ne nudi ništa novo\nLideri Evropske unije na samitu sa liderima Zapadnog Balkana u oktobru u Sloveniji nameravaju da ponove obećanja data zemljama regiona i potvrde njihovu evropsku perspektivu. Ipak, proširenje EU na Zapadnom Balkanu u ovom trenutku tapka u mestu i malo ko očekuje napredak u prevazilaženju glavnih prepreka, piše portal EUObserver.\n"EU potvrđuje svoju jednoglasnu podršku evropskoj perspektivi Zapadnog Balkana....koja je naš zajednički strateški interes i ostaje strateški izbor koji delimo", navodi se u nacrtu deklaracije koja treba da bude uvojena na samitu na Brdu kod Kranja u Sloveniji, 6. oktobra.\nU nacrtu, u koji je uvid imao EUObserver, govori se o angažmanu na "političkoj, ekonomskoj i socijalnoj transformaciji regiona".\n"EU i Zapadni Balkan treba da sarađuju u rešavanju zadataka koji će definisati generacije", piše u nacrtu.\nDokument na Brdu kod Kranja treba da potpišu lideri 27 članica Unije i šest država Zapadnog Balkana, a Slovenija koja predsedava EU u tome vidi presudan događaj u proširenju EU.\nU nacrtu se predlaže i da samiti EU-Zapadni Balkan postanu redovna praksa, pri čemu bi sledeći bio održan krajem 2022. godine.\nIpak, uprkos slavodobitnim najavama, malo ko očekuje bilo kakav pomak u pitanjima koja su najveća prepreka proširenju, piše EUObserver.\nKao poslovičnog "slona u dnevnoj sobi", portal navodi problem bugarske blokade početka pregovora sa Severnom Makedonijom, i dijalog Srbije i Kosova.\nPortal prenosi ocenu diplomata da je malo verovatno da će Bugarska, u kojoj u novembru treba da budu održani izbori, odustati od svojih zahteva i od veta na otvaranje pregovora sa Skopljem.\n"Iskreno, ne očekujemo nikakvu odluku (o bugarskom vetu) pre samita. Zbog predstojećih opštih izbora u Bugarskoj...ne preostaje mnogo vremena za pregovore", rekao je jedan evropski diplomata.\nLideri EU u Sloveniji planiraju i da poruče da "očekuju konkretan napredak dve strane (Kosova i Srbije) u punoj normalizaciji međusobnih odnosa, što je od ključnog značaja za ceo region".\nMeđutim, dijalog Srbije i Kosova je gotovo potpuno zamro, konstatuje EUObserver, precizirajući da su tehnički pregovori nastavljeni, ali da predsednik Srbije Aleksandar Vučić i premijer Kosova Aljbin Kurti ne mogu da se dogovore ni da sednu za isti sto.\nU deklaraciji se ne spominje ukidanje viznog režima EU sa Kosovom, čemu se protive Danska, Francuska i Holandija, a što građani Kosova željno isčekuju od kako je Priština 2018. ispunila uslove.\nTakođe se ne spominje ni eventualno otvaranje novh poglavlja u pregovorima EU sa Srbijom i Crnom Gorom, piše EUObserver.\nUmesto toga, u dokumentu se govori o sprečavanju izbeglica da uđu u EU, što evocira političku klimu koja ne govori u prilog ni viznim aspiracijama, a ni procesu proširenja, piše EUObserver.\n"Imajući u vidu ozbiljnost situacije u Avganistanu, EU je spremna da tesno sarađuje sa svim partnerima, uključujući i Zapadni Balkan, kako bi se uhvatila ukoštac sa sve prisutnijim izazovima", piše u dokumentu.\nKako migracije postaju sve brizatnija tema i na predstojećim nemačkim i francuskim izborima, neki analitičari, piše portal, u pogledu proširenja EU ne očekuju nikakav istinski napredak pre francuskih izbora u aprilu 2022.\nAdrian Arifaj, bivši zvaničnik vlade u Prištini a sada urednik informativnog portala Demokracia.com, kaže za EUObserver da su veto Bugarske i dijalog Kosova i Srbije problemi koje zemlje Zapadnog Balkana ne mogu same da reše. "Francuska i Nemačka su tradicionalno bile motor promena na Zapadnom Balkanu, a one su sada preokupirane nacionalnim izborima", smatra Arifaj.\n"Avganistanska kriza samo će biti podstrek svim onim političarima u EU koji su protiv imigracije i koji se igraju tim pitanjima iz sopstvenih interesa", ocenio je Arifaj.\nI jedan neimenovani makedonski diplomata ocenio je da su predsednički izbori 2022. za Francusku prioritet i da neće imati mnogo vremena da se bavi Zapadnim Balkanom.\nPrema njegovim rečima, Skoplje ipak veruje da u Francuskoj i Nemačkoj postoji jaka podrška za dugoročno otvaranje pregovora sa Severnom Makedonijom.\nIpak, "ovaj samit (na Brdu kod Kranja) neće biti posvećen proširenju, Mi pre očekujemo da će EU demostrirati privrženost planu ekonomske obnove Zapadnog Balkana", rekao je taj diplomata.\nU nacrtu deklaracije se govori i o potrebi borbe protiv "dezinformacija i drugih hibridnih pretnji, koje u prvom redu dolaze od trećih država koje žele da potkopaju evropsku perspektivu regiona".\nU dokumentu se vlade Zapadnog Balkana pozivaju i da u svojoj komunikaciji sa javnošću ističu "do sada neviđen stepen" finansijske pomoći EU regionu, koja iznosi 30 milijardi evra investicija za period od 2021. do 2027. i još 3,3 milijarde evra pomoći tokom pandemije.\nAli u odsustvu progresa u bilo kojoj od udarnih tema, samit u Sloveniji preti da se pretvori u "ćorak" koji može da se pohvali samo trivijalnim stvarima kao što je sporazum o ukidanju rominga, ocenio je jedan zvaničnik EU.\n© Beogradska otvorena škola 2021


Blic online , Agencije\n08.06.2016. 12:46 > 19:32\nMandatar za sastav nove vlade rekao je da je siguran da njihove namere nisu bile kriminalne, ali da će svakako odgovarati. On je istakao i da smatra da su namere bile najbolje za grad i državu i da su to radili bez lične koristi.\n"Mislile su da rade u najboljoj nameri, za državu, i grad, nisu ništa radili za sebe", rekao je premijer o slučaju Savamala.\nIstakao je da neće da govori o detaljima, da su za to nadležni policija i tužilaštvo, da će oni to da rade, ali da je njegova obaveza kao predsednika vlade da to kaže, jer neće da mu kažu u budućnosti da je bio isti "kriminalac" kao oni koji su nekada vladali, a za vreme čije vladavine se pod fantomkama hapsio predsednik države.\n"Od mene ne očekujte imena, već od nadležnih organa. Zna se na kome je odgovornost, u vrhu gradske vlasti, ali za imena ćete morati da sačekate nadležne organe", rekao je Vučić na pitanje da li će gradonačelnik Beograda Siniša Mali snositi odgovornost za rušenje u Savamaloj.\nMandatar za sastav vlade se osvrnuo i na vlasnike objekata u Savamali.\nOdgovorni za rušenje objekata u Savamali su identifikovani i biće privedeni pravdi, potvrđeno je za "Blic". Mandatar za sastav nove Vlade Aleksandar Vučić je na konferenciji za novinare u Skupštini Srbije izjavio da iza događaja u Savamali stoje najviši organi gradske vlasti u Beogradu. Otvoreno je pitanje ko su, poimence, ti ljudi?\n"Postoje dokazi da su vlasnici objekata u Savamali dolazili da traže pare da se sklone sa svojih bespravno sagrađenih objekata. Ucenjivali su ljude u institucijama, a dokaze ćete videti. To je bio jedan od razloga zašto se ovo dogodilo, pogrešan razlog naravno", rekao je Vučić.\n"Ono što se desilo u Savamali je katastrofalno"\nNa pitanje da li ovo znači da gradonačelnik Beograda Siniša Mali nema više njegovu podršku, Vučić je odgovorio da, ako govori kao običan građanin, ne poznaje gradonačelnika ko je više uradio za Beograd od Siniše Malog.\n"Siniša Mali je uradio više nego ijedan gradonačelnik, spustio je dug Beograda za 260 miliona evra. Spustio je deficit sa 21 na šest. Napravio najlepše šetalište u Evropi. On gradi i završava gradnje u centru i oko grada, zato moje mišljenje o tome kakav je gradonačelnik Siniša Mali ne može da se promeni. Ipak postoje raznovrsne odgovornosti", rekao je Vučić i dodao:\n"Međutim, druga je stvar ono što mislim o događajima u Savamali, jer ono što se desilo tamo je katastrofalno."\nOn je rekao i da je izašao u javnost zbog običnih građana.\n"Danas sam došao da govorimo zbog građana koji su bili zabirnuti jer se nešto dešavalo pod okriljem noći i koji ne žele da se to dešava. Njima se obraćam i zbog njih imam obavezu da danas o ovome govorim", kazao je Vučić.\nRekao je i da nikome neće da objašnjava stvari koje bi bile nelogične i da na nekog svaljuje krivicu, iako su se mediji spremali na takav scenario, te da time podvlači razliku između sadašnje i nekih ranijih vlasti, "za vreme čije vladavine nismo saznali ko su bili oni koji su pod fantomkama hapsili Miloševića".\nNikodijević: Ova tema je neprijatna, ali mora da dobije epilog\n"Smatram da je veoma važno da se razlikujemo od prethodnika, da uvek kažemo istinu, da ništa ne krijemo", istakao je Vučić.\nOn je istakao i da niko nije ovlašćen iz vlasti da izvršava krivična dela.\n"Možete da uradite šta hoćete, zasluge vam vrede a nadležni organi će da odlučuju o tome", rekao je Vučić i dodao da će nadležni organi da objavljuju imena, uz komentar da je sve jasno, i ponovio da je odgovornost za rušenje u Savamali u vrhu gradske vlasti.\n"Indicije o rušenju smo imali odavno"\nOn je istakao da je siguran da vrh policije nije učestvovao u rušenju u Savamali.\n"Za odgovornost u policiji ne znam baš ništa, ali siguran sam da nije učestvovala u izvršenju dela, a da li ima propusta u njihovom delovanju ne znam", rekao je Vučić, nakon čega se osvrnuo na političku odgovornost za rušenje u Savamali.\n"Uvek ima političke odgovornosti. Ja sam je danas delom preuzeo na sebe. U vrhu beogradske vlasti su ljudi koje ja poštujem i cenim. To su ljudi koji su napravili najbolju vlast u poslednjih nekoliko decenija, od početka su bili omraženi jer nisu dovoljno 'fensi'. Rezultati će govoriti, kao i istorija, a ne oni koji cokću i Radulović koji je pobegao kao munja juče", rekao je mandatar za sastav nove vlade, istakavši da će svako da snosi odgovornost koju utvrde nadležni organi.\nVučić je rekao i da je odavno imao indicije o tome ko je kriv za slučaj Savamala, ali da je konkretna saznanja dobio skoro.\n"Zadovoljan sam što sam rekao istinu i što ćemo nastaviti da gradimo taj divni projekat Beograd na vodi i što će to biti najlepši deo grada u Evropi i da će građani to znati da poštuju", rekao je on.\nNakon konsultacija, Vučić rekao je rekao da je namerno rekao ko je kriv za Savamalu, jer je znao da će u centar pažnje dospeti ta vest, a ne ekonomski uspesi Srbije.\n"Koga zanimaju plate i investicije, daj šta će da kažu lažni analitičari i Maldivi Božović. Ovo sve govori i o vama i o drugima kada ne pokazujete interesovanje za osnovnu vest. Svi znate da sam u pravu i da je to sušta istina", rekao je Vučić novinarima.\n"Da, vlast je kriva, to je pošteno i odgovorno priznanje. Ja ne mogu i neću da izvučem nikoga od pravne odgovornosti, a razgovaraćemo i o političkoj odgovornosti", rekao je Vučić.\nOn je dodao i da se niko nije bunio, niti postavljao pitanje odgovornosti kada su pre nekoliko godina porušeni objekti ispod "Plavog mosta" kod autoputa u Beogradu, i ocenio da se u slučaju Savamale radi o "prljavoj i brutalnoj političkoj akciji".\nOn je dodao i da zna da će "stručnjaci" nastaviti svoj posao, kao i da bi oni najviše voleli da ga "streljaju", ali da to "ne mogu da izvedu jer su kukavice".\n"To je hteo i onaj juče koji je govorio kako će da me izbaci kroz prozor, pa niste mogli ni noge da mu savatate kako je istrčavao kroz vrata, pa nije znao ni šta će da vam kaže, kao ni mnogi drugi", rekao je Vučić o lideru Pokreta "Dosta je bilo" Saši Raduloviću, ne pominjući mu ime.\nNa pitanje novinara zasto nalogodavci za rušenje u Savamali nisu pohapšeni, ako je utvrdjeno da su prekršeni zakoni, Vučić je odgovorio: "Pustite organe da rade i nemojte vi da hapsite".\n"Ne zaboravite da sam nedvosmisleno danas rekao da je tačno da je neko mogao da ima dobre namere, ali da ga to ne opravdava", rekao je Vucić.\nUpitan da komentariše današnje izjave ombudsmana i poverenika, a koja su se odnosila na saznanja koja je izneo u pogledu odgovornosti vrha vlasti u Beogradu za događaje u Hercegovačkoj, Vucić je rekao:\n"Ne znam kakve veze Šabić ima sa Savamalom, ali on je stručnjak za sve. Rekao sam da čekam nadležne, ali i da sam spreman da na svoja ramena primam političke udarce. Rekao sam ljudima da će da imaju istinu, da hoćemo da uspostavimo poverenje sa gradjanima i da nikada takve stvari ne smeju da budu ponovljene".\n"Možete da se zovete kako god hoćete, na izborima me niste pobedili, svi ste se ujedinili, od SPS do ovog što je juče pobegao brzinom munje, svi oni zajedno su dobili 40 odsto glasova, tih 10 partija, samo jedna lista je dobila 49 odsto. Samo da mi oni ne govore ni očemu, da mi ne drže pridike, jer ono što ćemo da radimo nije zbog njih, već zbog interesa naroda", poručio je Vucić.\nA ti stručnjaci, dodao je aludirajući na Šabića i Jankovića, oni će nastaviti kao do sada, to im je posao, jer, kako je rekao, slede uostalom predsednički izbori.\nPočetak konferencije o ekonomskim temama\nNa današnjoj konferenciji, Vučić je saopštio da je prosečna plata u Srbiji po prvi put prešla 400 evra i u aprilu je iznosila 401 evra.\nU aprilu mesecu, prema njegovim rečima, prvi put smo uspeli da pređemo prosečnu platu od 400 evra i ona je iznosila 401 evro za celu Srbiju.\n"To znači da se dogodilo ono što smo želeli da je privatni sektor pojačao svoja primanja, a na toem, ćemo raditi dalje, kreirajući najbolji ambijent za poslovanje. Krajem godine i početkom iduće očekujemo da i u javom sektoru primanja budu veća", poručio je Vučić izrazivši zadovoljstvo ekonomskim podacima ističući da od oktobra beležimo kontinuirani uzlazni trend.\nOn je, obraćajući se medijima u Narodnoj skupštini Srbije, preneo da je u prvih 5 meseci defiticit iznosio 11,3 milijardi, a plan sa MMF-om je bio 75,4 mlijardi.\nVučić nastavio konsultacije o vladi sastankom sa SVM\n"Svi poreski oblici rastu i u odnosu na procenu za tekuću, kao i ostavrenje prošle godine. Akciza je porasla za 25,3 odsto u odnosu na prošlu godinu, PDV od 10,3 odsto, što je najvažniji podatak, koji govori o zančajnom rastu srpske ekonomije. Carina je beležila rast od 8,8 odsto, a porez na dohodak 5,6 odsto, a ostali poreski prihodi rast od 8,5 odsto", naveo je on.\nOn je, govoreći o makroekonomskim kretanjima, rekao da je u prvom kvartalu ostvaren realni rast od 3,5 odsto.\n"Mislim da se privredna aktivnost od okotobra sve vreme nalazi kontinuirano u uzlaznoj putanji. Industrijska proivodnja ostvarila je međugodišnji rast od 8,4 odsto, a važno je da je trend rasta nastavljen u rudarstvu od 12,5 odsto, i pre svega što je od posebnog značaja da prerađivačka industrija beleži rast od 11 odsto", rekao je on.\nPohvalio se i priznanjem što Ernest i Jang konstazovao da Srbija jedna od najkatraktivnijih mesta za investicije, dodajući da je Srbija druga po stopi rasta brojem novih radnih mesta stvorenih stranim direktnim investicijama.\n"Prva je Mađarska sa 141 odsto, a Srbija je druga sa 108 odsto, dok su iza nas Irska, Nemačka, Velika Britanija, Poljska, Slovačka, Rumunija, Francuska, Rusija", naveo je on.\nKako je ranije potvrđeno "Blicu" odgovorni za rušenje objekata u Savamali su identifikovani i biće privedeni pravdi.


SDA: FORMIRATI SNAŽAN PATRIOTSKI BLOK NA SVIM NIVOIMA\nPredsjedništvo SDA na današnjoj sjednici razmatralo je aktuelna pitanja u BiH, a zaključke je novinarima predstavio zamjenik predsjednika stranke Adil Osmanović.\nPredsjedništvo SDA pozdravlja odluku ministara vanjskih poslova zemalja članica NATO-a da prihvate podnošenje prvog Godišnjeg nacionalnog programa Bosne i Hercegovine i otpočinjanje provedbe Akcionog plana za članstvo BiH u NATO-u.\n"Donošenje ove odluke predstavlja veoma važan korak u procesu pristupanja Bosne i Hercegovine u NATO, što je jedan od osnovnih vanjsko-političkih ciljeva naše zemlje. Pozivamo institucije BiH da odmah preduzmu sve neophodne radnje na usvajanju i otpočinjanju provedbe prvog Godišnjeg nacionalnog plana", poručio je Osmanović.\nPredsjedništvo SDA osuđuje opstrukcije u procesu usvajanja Godišnjeg nacionalnog plana. Protivzakonitim smatramo poziv upućen članovima Komisije za NATO integracijske procese BiH srpske nacionalnosti, od kojih je, uz prijetnje, traženo da ne sudjeluju u radu Komisije.\n"Predsjedništvo SDA smatra da nikakva demilitarizacija BiH nije prihvatljiva niti moguća nakon iskustava koje je BiH imala sa susjedima. To je naročito neprihvatljivo uzimajući u obzir da se susjedne zemlje trenutno ponovo naoružavaju. Jačanje Oružanih snaga BiH u skladu sa Pregledom odbrane, napredovanje ka članstvu u NATO-u i jačanje namjenske industrije, jedini su pravi odgovor i garant da se konflikti neće ponoviti", rekao je on.\nKako je istakao, poziv Milorada Dodika da Srbija podrži „pravo na samoopredjeljenje RS” predstavlja direktan nasrtaj na teritorijalni integritet BiH, Dejtonski mirovni sporazum, a time i mir u regionu.\n"Ugrožavanjem Dejtonskog mirovnog sporazuma se neće dovesti u pitanje Bosna i Hercegovina, koja je postojala i prije Dejtonskog sporazuma, ali će se sigurno dovesti u pitanje entitet Republika Srpska, koji je nastao u Dejtonu. Neprihvatljivo je bilo kakvo povezivanje Bosne i Hercegovine sa rješavanjem odnosa između Srbije i Kosova", konstatovao je zamjenik predsjednika SDA.\nPredsjedništvo SDA smatra usvajanje Deklaracije Hrvatskog sabora o položaju hrvatskog naroda u BiH i evropskom putu BiH direktnim miješanjem u unutrašnja pitanja BiH i štetnim aktom, koji je protivan duhu dobrosusjedskih odnosa.\n"Bavljenje izmjenama Ustava i zakona BiH od strane zakonodavne vlasti susjedne države predstavlja grubi pokušaj povrede suvereniteta naše zemlje. Nadležnost za zakone Bosne i Hercegovine, pa i Izborni zakon, imaju isključivo tijela zakonodavnih vlasti sačinjena od demokratski izabranih predstavnika građana i naroda BiH. Dobrosusjedske odnose Bosne i Hercegovine i Republike Hrvatske moguće je graditi samo uz puno međusobno uvažavanje i poštivanje međunarodnog poretka i prava", istakao je Osmanović.\nPredsjedništvo SDA pozdravlja odluku Evropskog parlamenta da u svoj Izvještaj o Srbiji uvrsti amandman kojim se od Srbije traži da prizna genocid u Srebrenici kao neizbježan korak koji ova zemlja treba da učini u procesu pristupanja Evropskoj uniji.\n"Pozdravljamo i dio amandmana u kojem se navodi da Evropski parlament žali zbog ponovljenog poricanja genocida u Srebrenici od nekih srbijanskih zvaničnika, te ih podsjeća da puna saradnja sa Međunarodnim krivičnim tribunalom za bivšu Jugoslaviju, podrazumijeva prihvatanje i primjenu njegovih presuda i odluka", naglasio je on.\nKako je istakao, s obzirom na trenutnu situaciju u BiH i regiji, kao i na predstojeće izazove, Predsjedništvo SDA smatra da je jedini pravi odgovor na te izazove formiranje snažnog patriotskog političkog bloka na svim nivoima vlasti.\nPredsjedništvo SDA je podržalo dosadašnje aktivnosti stranačkog pregovaračkog tima na implementaciji izbornih rezultata.\n"SDA je pojedinim partnerima dostavila svoj prijedlog Programa rada u mandatu 2018-2022. SDA-ov pregovarački tim je sa nekima od potencijalnih partnera za formiranje koalicije obavio razgovore. Predsjedništvo SDA traži od pregovaračkog tima da, na stranačkom nivou, održi sastanke i sa ostalim potencijalnim partnerima, uključujući i one iz entiteta RS", naveo je Osmanović.\nPredsjedništvo SDA daje podršku odgovornoj politici člana Predsjedništva BiH Šefika Džaferovića. Njegov konstruktivni pristup je doprinio da Predsjedništvo BiH usvoji dokumente bitne za nastavak evropskog puta, te značajne odluke u vezi za zaštitom imovine Bosne i Hercegovine u Republici Hrvatskoj.\nPredsjedništvo SDA smatra da je Uputstvo Centralne izborne komisije neustavno u dijelu u kojem je odlučeno da se za raspodjelu mandata u Domu naroda Parlamenta Federacije BiH koristi Popis iz 2013. godine.\n"Pravni savjet SDA je pripremio zahtjev za ocjenu ustavnosti Uputstva Centralne izborne komisije. Nakon potpisa ovlaštenih apelanata, Apelacija će u narednim danima biti upućena Ustavnom sudu BiH. Očekujemo da Ustavni sud Apelaciju razmatra u što hitnijem roku", najavio je Osmanović.\nPredsjedništvo SDA najoštrije osuđuje hapšenje generala Ramiza Drekovića koji je uvijek bio na dispoziciji pravosuđu.\n"SDA je čvrsto opredijeljena za procesuiranje svih ratnih zločina, kao i za neovisnost pravosudnih institucija, ali je više nego očigledno da je Tužilaštvo BiH podleglo političkim pritiscima i da se vodi kampanja protiv branilaca Bosne i Hercegovine. Nedopustivo je da se stvaranjem vještačkih balansa u procesuiranju ratnih zločina pokušava izjednačiti agresor i žrtva", poručio je on.\nPredsjedništvo SDA insistira da se prilikom imenovanja glavnog tužioca BiH uspostavi nacionalni balans time što će se na ovu funkciju imenovati Bošnjak.\n"Očekujemo da Visoko sudsko i tužilačko vijeće imenuje osobu visokih moralnih i profesionalnih kvaliteta, koja nije pod uticajem politike i koja će se znati suprotstaviti bilo kojoj vrsti pritisaka", zaključio je Osmanović.


Pritisak javnosti primorao državu da odustane od spornog zakona - Društvo - Dnevni list Danas\nPočetna » Vesti » Društvo » Pritisak javnosti primorao državu da odustane od spornog zakona\n"Na molbu" predsednika Srbije, MUP povukao iz procedure Nacrt zakona o unutrašnjim poslovima\nPritisak javnosti primorao državu da odustane od spornog zakona\nV. Jeremić24.09.2021. 07:41\nBrojne kritike stručne javnosti urodile su plodom – Ministarstvo unutrašnjih poslova juče je povuklo iz procedure sporni Nacrt zakona o unutrašnjim poslovima.\nKako je u saopštenju obrazložio ministar unutrašnjih poslova Aleksandar Vulin, to je učinjeno na molbu predsednika Srbije Aleksandra Vučića.\n„Sagledavajući sve činjenice, predsednik Vučić me je zamolio da Nacrt zakona o unutrašnjim poslovima povučem iz procedure. Predsednička se ne poriče, i ja ću to uraditi. Ovo je moj lični poraz i ja ću snositi njegove posledice, ali i ovim putem želim da upoznam javnost da ću nastaviti da se borim za bezbednu Srbiju uprkos agentima i njihovim finansijerima“, kazao je Vulin.\nOdluka o povlačenju nacrta došla je nakon što je veliki broj predstavnika civilnog sektora kritikovao njegove odredbe. Između ostalog, negativne ocene stručne javnosti dobila je odredba koja omogućava početak masovnog biometrijskog nadzora građana. Iz saopštenja ministra Vulina, stiče se utisak da se nevoljno odrekao ovog dela zakona.\n„Kamere koje su London učinile bezbednim napadnute su u Beogradu, ono što je dobro za građane EU označeno je kao represija za građane Srbije. Obaveštajnim radom došli smo do informacija da je nekoliko stranih zapadnih obaveštajnih službi preko svoje agenturne mreže u medijima, nevladinim organizacijama i političkim partijama izvršilo medijsku pripremu za organizaciju nasilnih protesta koji za cilj imaju destabilizaciju Srbije. Njima srpske glave nisu bitne i spremni su da ih bacaju u besmislenim sukobima“, naveo je Vulin poručujući da će morati da potraže neki drugi razlog za krv na ulicama Beograda.\nAndrej Petrovski iz SHARE fondacije, jedne od organizacija koja ja apelovala da se sporne odredbe uklone iz nacrta, pojašnjava za Danas da se kamere u Londonu ne mogu porediti sa onima koje su postavljene po Beogradu.\n– Tačno je da je London pokriven sigurnosnim kamerama, ali te kamere nemaju dodirnih tačaka sa kamerama koje omogućavaju biometrijski nadzor. Dve stvari ne mogu ni da se porede. Na ovom nivou, osim Kine, nijedna druga zemlja ne primenjuje masovan biometrijski nadzor, ističe Petrovski.\nPozdravljajući odluku o povlačenju nacrta, Petrovski napominje da se nada da će ona biti praćena uvođenjem moratorijuma na korišćenje opreme za biometrijski nadzor.\n– Ovo se ne može tretirati kao tehničko pitanje. Oko uvođenja biometrijskog nadzora mora se uspostaviti nacionalni konsenzus. Javna rasprava o tom pitanju mora biti dovoljno duga kako bi uključila mnogo više aktera i kako se ne bi opet našli u ovoj situaciji, navodi Petrovski.\nOsim nevladinog sektora, nacrt zakona kritikovale su i brojne stranke opozicije. Osvrćući se na tvrdnju ministra Vulina da je zakon povučen kako bi se izbeglo prolivanje krvi, Nikola Lakić, član odbora za odbranu i bezbednost Narodne stranke ističe da je to objašnjenje racionalno samo Aleksandru Vulinu.\n– Da su tačni navodi koje je Vulin u prevelikom strahu izneo neko bi do sada bio uhapšen. Kako se to nije desilo i neće se desiti, jasno je da Vulin sve što radi, radi iz velikog straha. Tačno je da je planiran državni udar, ali od strane Vučića i Vulina, jer bi u slučaju usvajanja nakaradnog zakona o unutrašnjim poslovima bila pogažena sva prava građana i legalizovana policijska država, ističe Lakić.\nKako naglašava, nacrt zakona povučen je iz procedure zbog ogromnog pritiska javnosti.\n– Ova vlast jedino reaguje i popušta pod pritiskom. Tako je bilo kada su se pobunili studenti u studentskim domovima, kada su na ulicu izašli advokati, tako je i sada kada je bio prevelik pritisak javnosti zbog pokušaja Vučića i Vulina da zakonom legitimišu policijsku državu koju su već napravili, kaže Lakić.\nUvođenje biometrijskog nadzora nije bila jedina novina povučenog nacrta koja je naišla na oštru kritiku. Ništa manje sporna nije bila ni odredba koja je objavljivanje identiteta policijskog službenika tretirala kao prekršaj ili ona koja je ministru dozvoljavala da definiše koji subjekt može da se zove policija.\nPrema mišljenju Milana Dumanovića, člana opozicionog pokreta Oslobođenje i nekadašnjeg pripadnika Odeljenja za opservaciju i dokumentovanje MUP-a Srbije, celokupan nacrt predstavljao je probni balon za javnost.\n– Ovakav nacrt pokazuje koliko su neozbiljni ljudi koji trenutno vode Ministarstvo unutrašnjih poslova. Da je dozvoljeno stručnim ljudima, kojih ima u ministarstvu, da izrade nacrt zakona, uveren sam da bi on bio prihvaćen od strane javnosti. Međutim, Vulin nije čovek koji to može da shvati, kaže Dumanović ističući da bi da je bio usvojen, nacrt zakona o unutrašnjim poslovima „vratio Srbiju unazad 80 godina“.\nEkspresna javna rasprava\nDeo kritika stručne javnosti odnosio se i na samu proceduru javne rasprave koja je usledila nakon objavljivanja Nacrta zakona o unutrašnjim poslovima. Naime, nacrt je objavljen na internet stranici ministarstva, a da o tome nije bila obaveštena javnosti. Sama javna rasprava otpočela je 30. avgusta i trajala je 20 dana, koliko iznosi zakonski minimum. Tek nakon drugog okruglog stola, šira javnost je shvatila da ministarstvo planira usvajanje zakona zbog čega su i iznete sumnje da je bilo planirano da se sporne odredbe usvoje ispod radara.\nAleksandar VučićAleksandar VulinkamereMUPnacrt zakonazakonZakon o unutrašnjim poslovimaBeograd\nSrbi rade najviše u Evropi, 12 sati više od Holanđana\nBeogradski centar za ljudska prava (BCLJP) upozorio je da je Srbija jutros izručila Bahreinu državljanina te zemlje uprkos zabrani, odnosno privremenoj meri koju je Evropski sud za ljudska prava izrekao u vezi s tim ekstradicionim postupkom.\nSubotica: Na ortoperiji povećan broj povređenih građana na snegu i ledu\nLični podaci građana u Srbiji nisu adekvatno zaštićeni\nIako je zakonski okvir o zaštiti podataka o ličnosti...


Slovenija: Putnici u tranzitu izuzeti od novih kovid-mjera - BIGportal.ba\nSlovenija: Putnici u tranzitu izuzeti od novih kovid-mjera\n28 Avgusta, 2021 28 Avgusta, 2021 047\nPutnici koji su u tranzitu kroz Sloveniju bar do 5. septembra neće morati da ispunjavaju neki od uslova iz nove uredbe vlade u Ljubljani kojom se nalaže da pri ulasku u zemlju moraju da imaju potvrdu da su ili testirani, ili vakcinisani, ili da su se oporavili od kovida-19.\nVlada je sredinom avgusta upozorila da tranzit bez PCT dokumenta neće biti moguć nakon 23. avgusta, međutim kriterijumi koji su do sada bili na snazi ipak su produženi, piše STA, a prenosi Tanjug.\nPutnici koji ulaze u Sloveniju moraju dostaviti dokaz o testiranju, vakcinaciji ili oporavku od kovida-19 ako žele da izbjegnu 10-dnevni karantin, dok su putnici u tranzitu, vozači kamiona, djeca mlađa od 15 godina, vlasnici nekretnina i radnici iz inostranstva i dalje izuzeti od novih pravila.\nPCT potvrda i dalje je neophodna i za takmičare i za posjetioce na fudbalskim utakmicama i drugim sportskim nadmetanjima.\nPriznanje otišlo u prave ruke: Večeras uručenje “Kočićeve nagrade” Ljubivoju Ršumoviću\nOtkriven spomen-kip najmlađem borcu Vojske Srpske Spomenku Gostiću\nM. 17 Septembra, 2021 18 Septembra, 2021\nOdbojkaši od 17.30 za polufinale EP\nKljuča bes zbog novog pakta: “Nož u leđa”\nNissan predstavio svog stručnjaka za miris novih vozila (VIDEO)\nUhapšen Edin Vranj jer ga terete za ratne zločine\nČorbica od gljiva\n17 Septembra, 2021 18 Septembra, 2021 0


TUZLA-FARM donirao zaštitnu medicinsku opremu - Akta.ba\n06.04.2021 08:13:46 / Izvor: Akta.ba\nPredstavnici TUZLA-FARM uručili su Kliničkom centru Univerziteta u Sarajevu donaciju u vidu prioritetne zaštitne medicinske opreme. Radi se o donaciji 20.000 medicinskih maski za lice, a istovjetna donacija ranije je dostavljena i Univerzitetskom kliničkom centru Tuzla.\n„Obzirom na rastuće potrebe i izazove uzrokovane pandemijom koronavirusa, svjesni smo da je očuvanje zdravlja, prvenstveno zdravstvenih radnika, uslov svih uslova. Iskazujemo duboko poštovanje i zahvalnost svom medicinskom osoblju za njihov predani rad i trud u ovom teškom periodu i nudimo im podršku kako bi svi zajedno što lakše izašli iz ove situacije“, navode iz uprave TUZLA-FARM kompanije.\nObzirom na zabrinjavajuće zdravstvene podatke iz svih dijelova naše zemlje, pozivamo još jednom građane da budu strpljivi i da poštuju preporučene zaštitne mjere te time daju svoj doprinos očuvanju javnog zdravlja i sistema zdravstva.\nTAGOVI: Tuzla-Farm donacija\nSARAJEVO-FARM d.o.o. na novoj adresi (FOTO)\nPolitika kvaliteta poslovanja Tuzla-Farm\nTUZLA-FARM nudi širok spektar kvalitetne sredstava za dezinfekciju


Ženska košarkaška reprezentacija Belorusije - Blic Sport\nŽenska košarkaška reprezentacija Belorusije\nKošarkašice Belgije osvojile su bronzanu medalju na Evropskom prvenstvu u Valensiji, pošto su večeras u meču za treće mesto pobedile Belorusiju sa 77:69 (23:13, 17:17, 21:19, 16:20).\nRUSIJA IZBACILA BELORUSIJU SA EP! Marina Maljković: Znamo matematiku!\nKošarkašice Rusije savladale su Belorusiju u Zrenjaninu sa 76:62 (15:19, 18:8, 19:14, 24:21) u utakmici poslednjeg kola Grupe D na Evrobasketu.\n"NE MOŽE GORE!" Kritika Marine Maljković je počela sa prvom rečenicom /VIDEO/\nKošarkašice Srbije tesno su slavile protiv Belorusije (55:53), a nakon susreta je Marina Maljković bila vidno nezadovoljna.\nSLAVLJE NAKON PRVE "RECKE" Ovako je Zrenjanin ispratio "lavice" /VIDEO/\nKošarkašice Srbije savladale su Belorusiju sa 55:53, a nakon meča su znale da proslave veliki trijumf na otvaranju Evropskog prvenstva.\nOVACIJE ZA "LAVICE" Pogledajte prvo predstavljanje naših devojaka na Evropskom prvenstvu /VIDEO/\nKošarkašice Srbije su u prvom kolu Evropskog prvenstva odmerile snage sa Belorusijom, a Kristalna dvorana u Zrenjaninu je bila dobro popunjena.\nTorens proradila za evropsku bronzu: Košarkašice Španije bolje od Belorusije\nŽenska košarkaška reprezentacija Španije osvojila je treće mesto na Evropskom prvenstvu pošto je bila bolja od selekcije Belorusije sa 74:58 (12:18, 22:12, 21:14, 19:14).\nISTORIJSKI USPEH Košarkašice Srbije u finalu Evropskog prvenstva!\nJoš samo korak do sna, zlata i direktnog plasmana na Olimpijske igre! Košarkašice Srbije nastavile su sa blistavim partijama i napravile istorijski uspeh prvim plasmanom u finale Evropskog prvenstva, pošto su pobedile selekciju Belorusije - 74:72 (18:18, 18:20, 23:19, 15:15).\nMarina Maljković pred polufinale prvenstva Evrope: Do poslednjeg atoma snage\nSrpske košarkašice pobedom u četvrtfinalu Evropskog prvenstva nad Turskom (75:63) napravile su veliki podvig i ispunile zacrtan cilj, a to je plasman među prvih pet ekipa koji vodi na kvalifikacioni turnir za Olimpijske igre u Riju. Ipak, kako je selektorka Marina Maljković naglasila, ne postoji nijedan razlog da se Srbija ovde zaustavlja ili zadovoljava, ali da euforiju treba kontrolisati.\nSonja Petrović za "Blic": Silno želimo medalju i doček na balkonu\nSrpski sport proživljava čarobne trenutke. Zlatni "orlići" su pokorili fudbalsku planetu, a naše košarkašice blistaju na Evropskom prvenstvu i došle su na dva koraka od ostvarenja snova. Reprezentativka Sonja Petrović specijalno za "Blic" iz Budimpešte prenosi utiske dan posle velike pobede i plasmana u polufinale.\nPoznata prepreka: Košarkašice Srbije protiv Belorusije za finale EP!\nŽenska košarkaška reprezentacija Srbije za finale Evropskog prvenstva igraće protiv selekcije Belorusije koja je uspela, u tesnom susretu, da savlada Litvaniju sa 68:66 (16:10, 17:9, 18:24, 17:23).\nUmalo šok na Eurobasketu za košarkašice, moćna Francuska slavi trojkašicu\nNa Evropskom prvenstvu za košarkašice minuti su delili Švedsku od senzacije, ali je taj četvrtfinalni duel ipak pripao Francuskoj koja je uz čudesnu seriju trojki Selin Dumer kao domaćin prošla dalje trijumfom od 87:83 (21:22, 17:17, 26:24, 23:20). Francuskinje će za rivala u polufinalu imati Turkinje, koje su Belorusiju pobedile sa 55:41 (14:10, 17:8, 10:15, 14:8).\nSrpkinje eksplodirale protiv Belorusije, u petak najvažniji meč na EP sa Hrvaticama!\nKošarkašice Srbije savladale su Belorusiju sa 54:48 (14:9, 10:10, 19:13, 11:16) u utakmici 1. kola drugog kruga grupne faze Evropskog prvenstva koje se održava u Francuskoj. Srbija se ovom pobedom uključila u borbu za četvrtfinale a sledeći meč igra u petak 21. juna protiv Hrvatske.\nKošarkašice Srbije u sredu (16:30) protiv Belorusije u gradu Mujeron de Kaptif počinju takmičenje u drugoj fazi Evropskog prvenstva u Francuskoj.\nSrpska zastava ispratila Hrvatice u poraz, FIBA se izvinila\nGrub propust organizatora Evropskog prvenstva za košarkašice u Francuskoj dogodio se prilikom intoniranja hrvatske himne "Lijepa naša" uoči meča te selekcije sa Belorusijom, kada je na televizijskim ekranima prikazana srpska zastava.\nKošarkašice u drugom krugu EP protiv Hrvatske, Češke i Belorusije\nU drugoj fazi takmičenja na šampionatu Evrope, ženska košarkaška reprezentacija Srbije igraće u grupi sa tri najbolje plasirane selekcije iz D grupe - Belorusijom, Češkom i Hrvatskom.\nŽenska košarkaška reprezentacija Srbije izgubila je od domaćina Belorusije sa 67:63 (12:22, 23:11, 14:12, 18:18) u prvom kolu pripremnog turnira za Evropsko prvenstvo.\nKošarkašice Belorusije u mini-suknjama na Svetskom prvenstvu\nŽenska košarkaška reprezentacija Belorusije nastupiće na narednom šampionatu planete u neskvakidašnjoj sportskoj opremi - kratkim suknjama umesto uobičajenih šortseva.


(VIDEO) Džonkel Džons ponovo briljirala u utakmici ženske Evrolige\nU okviru sedmog kola ženske Evrolige, košarkašice Ekaterinburga su sa 110:102 savladale špansku Avenidu, a reprezentativka Bosne i Hercegovine Džonkel Džons odigrala je još jednu maestralnu utakmicu.\nDžonkel Džons je vodila Ekaterinburg do još jedne pobjede, a zabilježila je dabl-dabl učinak, pošto je postigla 27 poena i skupila 10 skokova, a pored toga je podijelila i tri asistencije za 27 minuta provedenih na parketu.\nKošarkašice Ekaterinburga trenutno imaju maksimalan skor u grupi A Evrolige, pošto su u svih dosadašnjih sedam mečeva ostvarile pobjede.\nU protivničkom timu se istakla Kaleja Kuper, koja je postigla 34 poena, uz šest skokova i tri asistencije, a upravo je njen tim glavni konkurent za prvo mjesto u grupi, pošto imaju pet pobjeda uz dva poraza.\nPodsjetimo, Džons je u kvalifikacijama za Evropsko prvenstvo apsolutno dominirala, pomogavši reprezentaciji BiH da dođe do maksimalnog učinka u prva dva kola.\nPrethodni članakKahvedžić, Zukan ili Petak: Trka za najboljeg jesenjeg strijelca Premijer lige BiH je veoma bliska\nNaredni članak(VIDEO) Nevjerovatna rola Prevljaka: Ušao u igru i het-trikom odveo Eupen u četvrtfinale Kupa Belgije


Nacionalna služba za zapošljavanje - Događaji - Saradnja sa privrednicima Pančeva \nSaradnja sa privrednicima Pančeva\nPančevo | Događaj, 5. децембар 2019.\nPrivredna komora Srbije - Regionalna privredna komora Južnobanatskog upravnog okruga održala je devetu po redu sednicu Parlamenta privrednika, kako bi predstavili plan rada za 2020. godinu i postignute rezultate u tekućoj godini. Sednici su, pored članova Parlamenta, prisustvovali i gosti, među kojima i v.d. direktora Filijale Pančevo NSZ Jelena Šinik.\nPrisutnima se obratio direktor PKS-RPK Pančevo Marko Ćulibrk, koji je predstavio plan rada Komore za predstojeću godinu. Prisutni privrednici su imali priliku da postave pitanja i daju sugestije o problemima sa kojima se susreću kako bi se rešenja prilagođavala njihovim potrebama. Ćulibrk je naglasio da je privreda regiona ostvarila rast od gotovo pet procenata, te da je spoljnotrgovinska razmena iznosila oko milijardu evra uz pozitivan bilans, jer je izvoz iznosio oko 600 miliona evra, dok je uvezeno robe za oko 400 miliona evra. Na dnevnom redu je bila i prezentacija projekta Evropska mreža preduzetništva EEN, biznis portala „PKS partner“ i prezentacija Centra za digitalnu transformaciju PKS-a.\nU svečanom delu sednice su dodeljene i nagrade Privredne komore Srbije za Južnobanatski upravni okrug. Priznanje Regionalni lider je dobilo preduzeće „Hipra inženjering“ iz Pančeva, Plaketu Regionalne privredne komore za poseban doprinos privredi južnog Banata dobili su kompanija „Agros“ iz Opova i firma „Božić i sinovi“ iz Pančeva, dok je preduzeće „Panpacking“ iz Pančeva nagrađeno za 20 godina uspešnog poslovanja.\nĆulibrk je izrazio očekivanje da će se pozitivan trend nastaviti i u narednoj godini, zbog velikih stranih investicija koje su u toku, ali i najavljenih daljih ulaganja domaćih privrednika.\nNa ovaj način se dobra saradnja između dve ustanove nastavlja, što za cilj ima postizanje rezultata u raznim segmentima funkcionisanja grada i privrede.


Vladeta Janković: Televizije prekoračile granicu pristrasnosti i dovele legitimnost izbora u ...\nVladeta Janković: Televizije prekoračile granicu pristrasnosti i dovele legitimnost izbora u …\nBeta 20. marta 2022. 12:15\nKandidat za gradonačelnika Beograda Vladeta Janković izjavio je danas da je izveštavanje televizija s nacionalnom frekvencijom o predizbornoj kampanji prekoračilo svaku razumnu granicu pristrasnosti i to do mere da već sada legitimnost izbora dovodi u pitanje.\nJanković, koji je kandidat koalicije „Ujedinjeni za pobedu Beograda“, rekao je agenciji Beta da u dosadašnjem toku kampanje, sem sedam minuta u emisiji Oko na RTS-u, nije dobio nijedan sekund vremena na bilo kojoj televiziji s nacionalnom frekvencijom.\n„Buduća vlast bi kao jedan od prvih poslova morala da podelu nacionalnih frekvencija učini pravednijom“, naglasio je Janković.\nNa pitanje Bete kako ocenjujete svakodnevno i gotovo celodnevno prisustvo predsedničkog kandidata i nosioca svih lista Srpske napredne stranke (SNS), Aleksandra Vučića na televizijama s nacionalnom frekvencijom, Janković je rekao da je to još jedna u beskrajnom nizu zloupotreba vlasti.\n„Njegovo takoreći svakodnevno pojavljivanje na televiziji, repetitivni monolozi, gluma i prenemaganje svakako imaju efekta u odredjenom slojevima biračkog tela, ali je Vučić kod mnogih već izazvao prezasićenost, a kod nekih se pretvorio u predmet podsmeha“, ocenio je profesor Janković.\nDodao je da je Vučić posebno napravio veliku grešku što je, „onako nadmeno i s bednim izgovorom“, odbio ponudu javnog sučeljavanja sa Zdravkom Ponošem.\n„Neizbežno je posle toga da ga čak i one najzaslepljenije pristalice dožive kao kukavicu. Druga je stvar što će oni većinom nastaviti da glasaju za SNS, samo sad više iz sebičnih interesa ili straha od promene, a manje zbog idolopoklonstva vodji“, kazao je Janković.\nNa pitanje da li bi se on odazvao pozivu na tv duel s Aleksandrom Šapićem, Janković je rekao da bi uvek prihvatio poziv na korektnu akademsku razmenu argumenata.\nSSP osudila izjavu Vitalija Klička\nNevladine organizacije osudile govor mržnje ministra policije prema…\nMinistarstvo odbrane Srbije: U toku vežba Ratnog vazduhoplovstva i…\nAmbasada Ukrajine u Beogradu: Kličko nije ovlašćen da iznosi…


U nameri da spase svoju kampanju, bivši potpredsedik Džo Bajden kritikovao je iskustvo Pita Butidžidža na mestu gradonačelnika Saut Benda u Indijani i upozoravao da on neće imati podršku afroameričkih glasača koji su najvažniji oslonac Demokratske partije.\n"Ne verujem da ćemo kao stranka rizikovati, ako ja budem bio nominovan. Ali rizik je da nominujemo nekoga ko nikada nije imao višu javnu funkciju od gradonačelnika Saut Benda u Indijani", rekao je Bajden u subotu u Mančesteru.\nPre govora u Mančesteru, Bajdenov štab objavio je spot u kome poredi šta je on postigao kao potpredsednik, a šta Butidžidž kao gradonačelnik. U spotu se navodi kako je Bajden pomogao da predsednik Barak Obama promeni zakone o zdravstvenoj zaštiti i da spase autoindustriju, dok je Butidžidž postavljao ukrasna svetla na mostovima i popravljao trotoare.\nŠtab Pita Butidžidža optužio je Bajdena da omalovažava posao koji se radi u malim gradovima širom Amerike.\n"Odluka potpredsednika da napravi ovakav spot više govori o njegovoj trenutnoj poziciji u trci za nominaciju, nego o šansama Pita, kao gradonačelnika i veterana", naveo je portparol Butidžidža Kris Miger.\nBajden je tokom debate u petak rekao da će mu biti teško na izborima u Nju Hempširu, gde je senator iz susednog Vermonta Berni Sanders pobedio za više od 20 odsto 2016. Bivši potpredsednik nada se da će opstati do Južne Karoline gde se glasa krajem meseca i koja je prva savezna država na primarnim izborima sa ogromnom afroameričkom populacijom.\nPrema ispitivanjima javnog mnenja, Butidžidž zaista ne uživa veliko poverenje Afroamerikanaca, i Bajden se nada će početni uzlet bivšeg graonačelnika proći.\n"Ovo je stranka različitosti, zato smo i jaki i zato naš kandidat mora da ima takvu snagu", kaže Bajden.\nAnkete pred sledeći "okršaj"\nDemokratski kandidati za predsednika su u žurbi da osvoje što više simpatija, pre sledećih izbora u Nju Hempširu, koji bi mogli da ukažu na favorita, posle debakla u Ajovi.\nAmerički senator Berni Sanders i bivši gradonačelnik Saut Benda u Indijani Bit Butidžidž su proglasili pobedu posle kokusa u Ajovi, na trećem mestu je senatorka Elizabet Voren, bivši potpredsednik Amerike Džo Bajden na četvrtom mestu.\nPoslednji rezultati glasača u Nju Hempširu pokazuju da najmlađi kandidat Butidžiž uživa poverenje 25% birača, a najstariji Sanders samo jedan procenat manje. Voren je treća sa 14%, a Bajden četvrti sa 11%. Svi ostali imaju jednocifreni procenat podrške, a 7 odsto birača je neodlučno.\nAnketa je pratila 500 demokratskih birača tokom dva dana, i potencijalna greška je plus ili minus 4,4 procenta. Od prvog ispitivanja 3. februara, rejting Butidžidža se podigao za 14 poena.


Na Kosovu se u poslednjem periodu beleži blagi rast broja novozaraženih. U prethodnim danima se broj novih slučajeva kretao ispod 20, dok su, prema poslednjem dnevnom izveštaju, registrovana 43 novoinficirana.\nIz Ministarstva zdravlja Kosova poseban poziv je upućen svima koji osećaju bilo kakve simptome. Apelovano je da se nose maske u javnim i zatvorenim prostorima.\n"Ministarstvo zdravlja poziva građane koji još nisu primili nijednu dozu vakcine protiv kovida-19 da se vakcinišu, dok građani koji su primili jednu ili dve doze vakcine, dobiju drugu, odnosno treća doza vakcine", zaključuje se u saopštenju.\nPodsetimo, prekjuče je državni sekretar u Ministarstvu zdravlja Srbije dr Predrag Sazdanović izjavio je da će se korona "sasvim sigurno vratiti".


Ima amblem Ferrarija, vredi 150.000 dolara, a nije automobil\n13 Nov 2017 - 17:37 Zanimljivosti Link\nOva polovna knjiga košta kao polovni Ferrari\nLuksuzno opremljena knjiga čije korice krasi značka propetog konja sa dijamantima, prodaje se na aukciji po ceni koja bi više odgovarala nekom polovnom Ferrari automobilu.\nIpak, RM Sotheby's očekuje da će ovaj redak primerak monografije "The Official Ferrari Opus" iz 2011. na aukciji u Njujorku u decembru prodati za 150.000 dolara (procenjuje se da je vrednost knjige između 125.000 i 175.000 dolara).\nKada je originalno objavljena pre šest godina, izdavač Opus Media Group nazvao ju je "najekskluzivnijom knjigom na savetu".\nIzrađena od specijanog, masivnog papira, monografija je teška 37 kilograma, a na 852 strane nalazi se više od 2.000 ekskluzivnih fotografija svih automobila koji su sišli sa Ferrarijevih fabričkih traka (bilo da je reč o "civilnim" ili trkačkim modelima), kao i svih vozača koji su se takmičili na auto-trkama za Ferrari od 1947. godine.\nKnjiga je štampana u nekoliko verzija, a ova koja će se naći na prodajnoj aukciji spada u najređe i najskuplje – napravljeno je samo 30 primeraka (aukcijski primerak bio je namenjen kupcu iz Belgije).\nKorice ove knjige obložene su kvalitetnom crvenom kožom a na naslovnoj strani nalazi se 30 dijamanata koji formiraju logo Ferrarija.\nUz knjigu, koja sa nalazi u specijalnoj crnoj kutiji izrađenoj od ugljeničnih vlakana, dolaze i rukavice za listanje stranica, kako na papiru ne bi ostajali otisci prstiju.\nPored toga, tu su i potpisi tadašnjih vozača Ferrarijevog F1 tima, Fernanda Alonsa i Felipea Mase, kao i Luke di Montecemola, koji je 2011. bio predsednik kompanije.\nInteresantno je da se pomenuto "dijamantsko" izdanje knjige originalno prodavalo za 275.000 dolara, a Ferrari je mislio i na one koji ne mogu da priušte ovu ekskluzivnu knjigu, pa je pripremio "jeftinija" izdanja - Enzo (37.500 dolara), Cavallino Rampante (7.000 dolara) i Classic (3.520 dolara).


Američka delegacija na Krimu: Sankcije su previše radikalne - Sputnjik Srbija\n17:34 19 Oktobar 2019\n14:59 04.05.2019 Preuzmite kraći link\n„Svideo nam se Krim, zaljubili smo se u to poluostrvo. Informacija koju dobijamo preko medija o Rusiji ne odgovara realnosti koju smo spazili. Sastali smo se sa predstavnicima vlasti i uvideli da to što čujemo preko naših medija nije istina“, rekao je.\nMekintajer, koji je ujedno i pripadnik organizacije „Globalna mreža protiv oružja i nuklearnog naoružanja u kosmosu“, istakao je da su zapadne zemlje, uvodeći sankcije Krimu, napravile ogromnu grešku.\n„Očigledno je da ekonomske i vojne provokacije usmerene protiv Krima nemaju nikakav smisao i sasvim su neodgovorne“, dodao je.\ndelegacija, sankcije, Rusija, SAD, Krim


Telegram dobio novi media player, podršku za više jezika – BiGportal.ba\nTelegram dobio novi media player, podršku za više jezika\nTelegram 4.4 je objavljen i sa sobom donosi veći broj novih funkcija. Najnovija verzija sve popularnije aplikacije stiže sa novim media playerom, koji bi trebalo da ima bolju podršku za MP3 i druge muzičke fajlove koje Telegram korisnici šalju i primaju.\nJoš jedan bitan dodatak za mobilnu apliakciju su “Live Locations”, što korisnicima omogućava da prikazuju svoju trenutnu lokaciju u bilo kom chatu u realnom vremenu. Live Location se može deliti i u grupama, a korisniku će se prikazivati interaktvna mapa sa prikazom svačije lokacije iz grupe.\nNa kraju, Telegram je objavio da mobilna aplikacija sada koristi novu platformu za prevođenje, sa dodatkom francuskog, malajskog, indonežanskog, ruskog i ukrajinskog jezika. Najavljeno je da stiže podrška za još više jezika u budućem periodu.\nSve izmene su dostupne za Android i iOS verzije Telegrama.


Komiko oil ne odustaje od rafinerije u Smederevu : Nadlanu.com\nObjavljeno 21. juna 2012. / 15:11:14\nSMEDEREVO, 21. juna 2012. (Beta) - Zamenik generalnog direktora "Komiko oil" (Comico Oil) Radomir Radivojević izjavio je u četvrtak da je ta firma obavestila gradsku upravu Smedereva da ne odustaje od izgradnje rafinerije nafte u tom gradu.\n"Obavestili smo gradsku upravu da smo za svaki dan zakašnjenja spremni da platimo i zakonsku zateznu kamatu obračunatu prema docnji", rekao je on za Televiziju Smederevo.\nAmeričko-holandska kompanija "Komiko oil" u sredu je objavila da će nekoliko dana kasniti s uplatom 652 miliona dinara za zakup 113 hektara za izgradnju rafinerije u Smederevu. Po ugovoru o zakupu, uplata treba da stigne do 26. juna, a kompanija je elektronskom porukom obavestila gradske vlasti da će kasniti sa uplatom.\nPo njegovim rečima, gradjevinski radovi počeće polovinom septembra i, kako je istakao, "do ovog trenutka nema ama baš nikakvih odstupanja". "Uz Božju sreću i Božju nagradu rafinerija mora da bude puštena u rad polovinom 2015. godine", rekao je zamenik generalnog direktora.\nOn je rekao da će firma poštovati odluku gradskih vlasti Smedereva, u slučaju odluče da raskinu ugovor o zakupu zemljišta za rafineriju nafte.


Crveni krst: Djeca iz Srbije ljetovala u Sutomoru - Vijesti | Radio Televizija Budva - Budva Crna Gora\nRadio Budva Live: Hurricane - Lopove\nViše od 30 djece iz poplavljenih područja u Srbiji od 21. do 28. jula ljetovalo je u Domu solidarnosti u Sutomoru, saopšteno je Crvenog krsta Crne Gore.\nDjeca, njih 15 iz Gornjeg Milanovca i 16 iz Lučana, ljetovalo je u Sutomoru u saradnji Crvenog krsta Crne Gore i Srbije, koji su na osnovu procjena ugroženosti, odredili djecu kojima je ovakav vid oporavka najneophodniji.\nSa djecom su u Sutomoru boravili i vaspitači, dok su se, kako se navodi, zaposleni u Domu solidarnosti i Crvenom krstu Crne Gore potrudili da ljetovanje bude prijatno i zanimljivo, što su potvrdili njihovi zadovoljni komentari.\n"Na kraju sedmodnevnog boravka u Sutomoru je zajednička ocjena da je ispunilo svoj cilj, a to je da se programom oporavka i rekreativane nastave pomogne djeci da bar na kratko zaborave nevolje tokom nedavnih poplava", kaže se u saopštenju.\nLjetovanje djece iz Srbije je jedna od aktivnosti koje je Crveni krst Crne Gore organizovao u cilju ublažavanje posljedica poplava u Bosni i Hercegovini i Srbiju.\nPrikupljanje pomoći za ugrožene u poplavi u Srbiji i BiH\nVečeras restoran Jadran i Beer & Bike Club prikupljaju pomoć


Fudbal - "Želja" remizirao sa Slavijom\nNapisano u kategoriji Fudbal, 24 marta, 2014\nPo veoma lepom vremenu za igru na SRC Mladost pred oko 500 gledalaca fudbaleri Železničara i Slavije iz Kovačice podelili su bodove rezultatom 1:1, a strelci su bili Petković iz penala goste i Pešovski za domaće. Nikad veći broj ljubitelja fudbala na stadionu na Misi imao je šta da vidi, sevale su prečke na obe strane, a ni lepih poteza nije manjkalo. Prvo poluvreme fudbalski je pripalo gostima, koji su i imali prvu značajniju priliku na meču kada je posle centaršuta Tiodorovića, Bosnić pogodio okvir gola.\nSamo dva minuta kasnije, ponovo je vrlo dobri Tiodorović bio u centru pažnje, šutem sa ivice kaznenog prostora je uzdrmao prečku i izmamio aplauze brojne publike. Železničar je došao do svog ritma u drugom delu, a bolju igru nagovestio je Sarić kada je opasno šutirao sa 25 metara, golman Krstić uspeo da zakači loptu, koja se od prečke odbila u korner. U 68.minutu igrači slavije su komplikovali ispred svog gola i izgubili loptu, Anđelović je uposlio Tahirovića čiji je udarac sa samo 10-ak metara odlično odbranio Krstić. I kako je to uvek u fudbalu, samo minut kasnije na drugoj strani je stigla kazna.\nPetković je u šesnaestercu domaćih lažnjakom izbacio svog čuvara koji ga je oborio i opravdano je dosuđen penal za Slaviju. Najstrožu kaznu izveo je upravo Petković i doveo svoj tim u vođstvo. „Želja“ je ipak uspeo da zbije redove posle promljenog gola i u 78.minutu je došao do izjednačenja. Sarić je povukao kontru i šutirao sa oko 15-ak metara, golman je odbranio taj udarac, ali je odbijenu loptu zahvatio Pešovski i poravnao rezultat na 1:1. Do kraja utakmice nije više bilo uzbuđenja pa su dva konkurenta za najviši plasman zasluženo podelili bodove. Trener Železničara, Siniša Radulović, nije delovao nezadovoljno posle susreta:\n„Prvo poluvreme gosti su imali veću inicijativu u odnosu na nas, već drugo poluvreme smo odigrali mnogo bolje. Očekivao sam ovako jak otpor gostiju, predvođeni su iskusnim trenerom, imaju i dobru ekipu i znali smo da nas očekuje težak meč. Nervozno smo ušli u utakmicu, dok je u drugom poluvremenu sve bilo mnogo bolje, počeli smo da igramo agresivnije i nizali šanse i polušanse. Ne mogu da sudim dok ne pogledam snimak, ali mislim da im je jedanaesterac prestrogo dosuđen. U nastavku očekujemo borbu za ulazak u viši rang, recimo da je danas nerešeno bio realan rezultat, ali smo podbacili u prošlom kolu protiv Tempa u Sefkerinu. Guramo dalje i trudićemo se da skupimo što više bodova u nastavku prvenstva.“\nŠef stručnog štaba gostiju iz Kovačice, Zoran Madževski, takođe je bio zadovoljan krajnjim ishodom:\n„Jedno poluvreme je pripalo jednoj ekipi, drugo poluvreme drugoj i rezultat je sasvim realan. Naši planovi su isti kao i „Željini“, a to je borba za sam vrh tabele, odnosno, ulazak u viši rang takmičenja. Najozbiljniji kandidati za to su Sloga iz Plandišta, Železničar i mi, tri najkvalitetnija tima u ligi, gde se najozbiljnije radi, to su klubovi koji su po sastavima već sada zreli za Vojvođansku ligu i siguran sam da će između njih da se vodi najveća borba. Naredna utakmica nam je sa Jugoslavijom iz Jabuke na domaćem terenu i očekujem tri boda.“\nSloga iz Plandišta je suvereno prva za sada, sa 37 bodova, Železničar je treći sa 29, a Slavija peta sa dva boda manje. U narednom kolu, ekipa iz Pančeva gostovaće Poletu u Izbištu.


Sedmica Ekonomca u derbiju, Mašinac propustio šansu za opstanak - Ritam Grada - vesti Kragujevac\nPočetna Sport Sedmica Ekonomca u derbiju, Mašinac propustio šansu za opstanak\nSedmica Ekonomca u derbiju, Mašinac propustio šansu za opstanak\nU 19. kolu Prve futsal lige Srbije, fudbaleri Ekonomca ubedljivo su savladali trećeplasiranog Kalču iz Niša, rezultatom 7:0, dok je Mašinac u derbiju začelja remizirao sa ekipom Vranja – 2:2.\nEkonomac je tako zadržao tri boda prednosti nad Deusom, pred vruće gostovanje, upravo u Vranju. Po dva gola postigli su Predrag Jovanović i Nikola Rnić, a u strelce su se upisali još Miloš Stojković, Marko Radovanović i Aleksandar Pavlović.\nSa druge strane, Mašinac je propustio priliku da se približi opstanku, pa i dalje deli pretposlednje mesto sa Vranjem, dok Niš 92 ima bod više.\nPrethodni članakPodvig kragujevačkih kulinara na internacionalnoj sceni\nSledeći članakVideo konferencija učenika Smolenska, Bidgošća i Kragujevca